open-index/open-wikipedia-markdown huggingface dataset:
泰國寺院一覽

呢版係泰國佛教寺廟嘅一覽表。 

## 大城府

* Wat Chaiwatthanaram
* Wat Lokayasutharam
* Wat Mahathat
* Wat Maheyong
* Wat Na Phra Men
* Wat Niwetthammaprawat
* Wat Phra Sri Sanphet
* Wat Phra Ram
* Wat Phananchoeng
* Wat Phutthaisawan
* Wat Ratchaburana
* Wat Suwandararam
* Wat Yai Chai Mongkhon
* Chedi Phra Sri Suriyotai
* Vihara Phra Mongkhon Bophit

## 曼谷

* Wat Anongkaram
* Wat Arun
* Wat Benchamabophit (marmeren tempel) 
* Wat Bopitpimukh
* Wat Boromniwat
* Wat Bowonniwet
* Wat Chaiyaprukmala
* Wat Chakkrawadrajawas
* Wat Chanasongkhram
* Wat Chinorasaram
* Wat Dusidaram
* Wat Hongratanaram
* Wat Intharavihara
* Wat Kanlayanimitr
* Wat Mahathat
* Wat Mongkhutkasat
* Wat Paknam Bhasicharoen
* Wat Pathumwanaram
* Wat Phichayayatikaram
* Wat Pho (Wat Phrachetuphon)
* Wat Phra Kaew
* Wat Phra Srimahathat
* Wat Pichaiyat
* Wat Prathoomkongkha
* Wat Prayoonwongsawat
* Wat Rakhangkhositaram
* Wat Ratchabopit
* Wat Ratchaburana
* Wat Ratchanadda
* Wat Ratchaorotsaram
* Wat Ratchapradit
* Wat Ratchasitaram
* Wat Ratchathiwat
* Wat Saket (Golden Mount temple)
* Wat Sommanat
* Wat Suthat the Giant Swing
* Wat Suwannaram
* Wat Thepsirin
* Wat Trimitr
* Wat Yannawa

## 甲米府
* 虎岩寺 （*Wat Tham Sua*） 

## 清邁府

* 若塔寺 （*Wat Ched Yot*）
* 蓮塔寺 （*Wat Chedi Liem*）
* 黄塔寺 （*Wat Chedi Luang*）
* 清满寺 （*Wat Chiang Man*）
* Wat Padarapirom
* 屈巴星 （*Wat Phra Sing*）
* 素岳寺 （*Wat Phrathat Doi Suthep*）
* Wat Phrathatsrijomtong
* 落葉園寺 （*Wat Suan Dorg*）
* Wat Tadorn

## 清萊府
* Wat Phra That Doi Chom Thong
* Wat Phra Kaew
* 屈巴星 （*Wat Phra Sing*）

## 北碧府
* 虎子寺 （*Tiger Temple*）

## 佛統府

* Wat Bang Phra
* Wat Phra Pathom Chedi

## 巴吞他尼府
* Wat Phra Dhammakaya

## 布吉府
* Wat Chalong
* Wat Phra Thong

## 北標府
* Wat Praputtabat
* Wat Tham Krabok

## 素叻府
* Wat Phra Boromathat Chaiya

## 彭世洛府
* Wat Phra Sri Rattana Mahatat Woramahawihan
* Wat Chulamani
* Wat Nang Phaya
* Wat Ratchaburana
* Wat Chedi Yot Thong
之字形

**之字形**（英文Zigzag）又叫**之字**或者**之字綫**，書面語叫做**鋸齒形**，係指好似漢字之字咁嘅折綫形。
棗

**棗**（；學名：**）係鼠李科下面嘅一個屬，有卌幾種。

植株規律多數都係生得比較矮嘅樹，喺熱帶或亞熱帶先至搵到。

## 屬下品種
* 紅棗
* 酸棗

## 連出去
*
帶道

**帶道**（Zone），又叫**帶**，係個範圍（Area）有共同特徵、用法、限制等等。

由此衍生唔少字義，可以指：
*地帶，地上面嘅帶道。
打假波

**打假波**，即打波嘅人靜雞雞用矛招（例如放水）控制比賽結果。違反體育精神同職業道德。

打假波目的可能係因為收咗人錢。

## 睇埋
* 造馬
* 出貓
* 賭波集團
茶樓

**茶樓**（）係以前飲茶食點心嘅食肆。細緻啲分茶居同茶樓，前者得一層，而茶樓係有樓梯嘅幾層高樓，例如上環高陞茶樓。不過，係咪茶樓都係任人叫啫。

## 舊時
舊時嘅茶樓樓底好高，天花吊住架大風扇，圓檯圓凳兼夾無挨凭。茶樓或有少量卡座，檯下低周不時擺住個痰罐，畀阿伯痰上頸不時之需。而茶盅水煲之類嘅物件家下唔多見。侍應九成係由長者出任，重好興將一塊白色毛巾搭落膊頭度走圍行。舊式茶樓做熟客仔生意，罕有女士前來幫襯，小童免茶芥響當其時已係成例。茶樓墻上高有勾畀人客掛雀籠，事關舊底好多阿伯歡喜撚雀當係世藝。

## 而家
而家茶樓變晒酒樓，好靚嘅裝修同埋貴到飛起嘅點心。有啲連手推車叫賣點心嘅阿嬸都唔用，改埋寫紙仔。部長全部西裝骨骨，又戴晒耳機。

## 睇埋
* 海鮮酒家
* 茶餐廳
* 西餐廳
* 咖啡室
天頂

**天頂**（頂讀釘陰上聲）係人企正，頭頂對上天，天嘅位置。因為比較含糊，科學上來講，係某點受嘅萬有引力，相反方向。
海鮮酒家

**海鮮酒家**係食海鮮飲喜酒嘅食肆，門口一定有個生猛海鮮魚缸做生招牌。海鮮係即叫即劏新鮮河鮮同海鮮。

嘢食魚、蝦、蟹乜都有。海鮮酒家係約人出街食飯嘅主要社交場合。

## 睇埋
* 酒家
* 茶餐廳
* 西餐廳
* 咖啡室
* 茶樓
向船尾

**向船尾**（英文Abaft）係指喺船或者艇上便一啲嘢，佢向住船尾方。

英文寫法好似【abaft the funnel】咁，係煙通後便，船尾方向。
捨棄

**捨棄**、**棄**、**捨**、**棄置**、**拋棄**係唐字，都係唔要嘅意思。用喺唔同嘢身上，唔同地方，有唔同意同叫法。

咁可以指：

*棄妻
*棄嬰
寺

**寺**可以係：

*九寺，古中國官制下嘅政府機關。
*佛寺，佛教道場
*清真寺，回教禮拜場所

## 睇埋
* 廟
比利

**比利**（**Pele**，全名**Edson Arantes do Nascimento**，），係巴西足球員，有「森巴黑珍珠」之稱，亦有人被叫做「球王」。

## 威水史
比利嘅球員生涯好威下，之但係佢成世人都只係效力巴西強隊山度士足球會，只有喺1975年佢三十五歲左右打過美國聯賽。佢球員生涯幾乎每個位置都識打，包括足球守門員，所以啲人先稱呼佢做球王。佢贏過三次FIFA世界盃冠軍（1958年、1962年、1970年）。

## 烏鴉口
比利除咗踢波技術好之外，最多人談論嘅係佢嘅「烏鴉口」（亦即係「燈神」）。佢每次世界盃都會預測邊隊會係冠軍，之但係唔單只次次都唔準，畀佢睇好嘅球隊多數都冇好下場。其中喺1994年FIFA世界盃，比利預測話哥倫比亞會贏到世界盃，但哥倫比亞唔單只分組賽就出咗局，更有參賽球員安德烈斯·艾斯高巴返國之後畀人槍殺。

## 去世
佢喺2022年12月29號，因結腸癌惡化搞到多重器官衰竭，與世長辭，享年82歲，當代足球明星好似美斯、C朗拿度、尼馬、K麥巴比亦都有公開悼念。

## 獎
* FIFA世界盃冠軍：1958年、1962年、1970年

## 參考

## 出面網頁
修道院

**修道院**（Abbey）係羅馬天主敎神職人員修行嘅地方。

## 文法
修道院通常係一間間咁計，好似一間修道院咁。
羅拔圖卡路士

**羅拔圖卡路士**（**Roberto Carlos**，）係巴西足球員，曾經贏過2002年FIFA世界盃冠軍。

卡路士好早就出咗名，1995年佢喺意甲打國際米蘭，但只打咗兩年，1997年佢轉咗去西甲嘅皇家馬德里，一打就打咗十一年。佢喺皇馬好出名，贏過三屆歐洲聯賽冠軍盃（1998、2000、2002），咁樣嘅成績對皇馬嚟講已經好威，因為皇馬曾經喺1950年代連贏五屆歐冠盃，之後一段時間，幾乎一屆都冇贏到。

佢以前打前鋒，後嚟轉打後衛，以射罰球出名，幾乎每射必入。之但身為後衛，佢經常攻多過守，因此成日俾人批評佢冇防守意識。

卡路士早喺1992年已經打巴西國家隊，最好成績係2002年FIFA世界盃冠軍。嗰年佢重贏埋歐洲聯賽冠軍盃，但係淨係獲得世界足球先生提名（嗰屆朗拿度贏咗），所以嗰陣時就引嚟咗爭議。

卡路士喺2006年退出巴西國家隊。2007年佢離開皇馬，去咗土耳其嘅費倫巴治，2010年去咗巴西嘅哥連泰斯，2011年再轉會俄羅斯嘅安治。

## 獎項
* 歐洲聯賽冠軍盃：1998、2000、2002
* 世界盃：2002
道觀

**道觀**（，），簡稱**觀**（），係道敎嘅道士一齊修道嘅地方。觀嘅阿頭叫道長。

## 文法
道觀嘅單位通常係用「座」，例如，可以話「一座道觀」，亦可以講「一間道觀」。
減筆

**減筆**又叫**縮寫**、動作叫**減短**，係將字句縮短。佢多數係將原字或原句，抽啲部份出來而成。
## 睇埋
*詞庫
*速記
謀反

**謀反**喺法來講，係唔忠於上位嘅罪，尤其係國或者君主。謀反有好多名（讀陰上），好似**叛逆**之類。近代對國謀反興叫**叛國**或者**賣國**，呢類人亦叫**叛國賊**或者**賣國賊**。

謀反唔同時代同地方有唔同範圍，舊時下對上不忠，都可以係謀反之罪。家下多數都只係限於對國謀反。
贔屭

，又叫、、，形容情感嗰時寫嘅係「閉翳」；傳說係龍生九子，最大嗰個，貌似龜揹得重，又有牙，力大可揹住三山五嶽。贔屭造像係揹重嘢，通常揹石碑、石柱，變成底座同牆頭裝飾，屬靈禽瑞獸。其原形可能係斑鱉。

## 情感問題
呢種神獸喺情感嘅態度入面，話人嘅心情就好似瑞獸贔屭，揹重郁都郁唔到，一籌莫展，所以叫做「贔屭」。
乸型

**乸型**（），又叫做**女人型**（人字有陰上變調，）或**噙噙地**或者**camp camp地**（），啫係話男人做嘅行為或裝扮好似啲女人噉。

## 睇埋
*偽娘
*男人婆
痰罐

**痰罐**（又叫**痰盂罐**）係用吐痰嘅罐，用來裝痰。

痰罐係為咗衞生而整出來嘅。因為舊時啲人會隨地吐痰，搞到好唔衞生。有痰罐就少啲周地吐痰嘅風氣，衞生得似改善。

痰罐重會用嚟放排泄物同果皮細垃圾咁。痰罐有蓋，叫做痰罐蓋。

## 形
痰罐一般係底闊，腰窄，口闊。底闊係等佢重心低，無咁易打瀉，口闊係容易畀人吐入去，所以個腰窄咁樣。佢裝嘅都係廢物、外形大肚、肥肥矮矮，所以「痰罐」係人嘅花名。

## 料
痰罐有唔同物料造成，有鐵、有鋅、有瓷、有膠、有合金。
道長

**道長**（Taoist abbot）係一道觀之首。家下亦用來尊稱德高望重嘅道士。

## 文法
道長係一位位咁數，好似一位道長咁。
方丈

**方丈**又叫**住持**，係一佛寺之首。即係寺院嘅主持

## 角式
方丈，通常由一位和尚擔任，負責管理成間寺廟或者大型道場 。

佢嘅工作包括處理日常運作，例如人事安排、財務同寺務管理 。同時，方丈亦要照顧寺入面僧眾嘅修行同精神指導。

另外，方丈有時都需要同其他寺院嘅方丈交流往來，處理宗教同寺院之間嘅事務 。

## 電影
唔少人熟悉嘅「方丈」，自周星馳電影《少林足球》入面嘅角色。戲入面嘅少林寺方丈，由黃一飛飾演。佢表面好嚴肅，其實都幾搞笑，仲成日同周星馳飾演嘅阿星有啲趣味互動。呢個角色都成為咗電影其中一個經典配角。

## 睇埋
*方丈份人好小器㗎

## 攷
褥仔

**褥仔**（juk⁶ zai²），又叫**椅墊**（墊讀剪或典），或者英譯音**咕𠱸**（讀箍筍 Cushion），係個軟套，裏便塞咗啲軟、又濕濕碎嘅嘢，好似紙、羽毛、毛、布碎之類。可以坐喺度墊住，又或者跪喺佢上便，咁可以舒服啲。

類:室內設計
沙鯭

**沙鯭**（**Filefish**），又叫**沙孟魚**（魚讀陰上聲）、**沙鯭魚**，係一類魚，學名***Monacanthidae***。

沙鯭係扁身，好粗，皮好似沙紙咁。有話佢嘅魚皮，乾咗可以用來銼木船。

## 睇埋
*泥鯭
佛統大塔寺

**大塔寺**（，意思係**神聖嘅舍利佛塔**）喺泰國佛統府，高127米，係世界上最高嘅佛塔。

## 出面網頁
* 修葺中緊嘅佛統大塔影像（2010年4月）
* 佛統大塔裏面佛祖舍利子影像（2010年4月）
* 佛統大塔裏面佛教洞窟影像（2010年4月）
* 近佛統大塔嘅多座祭壇影像（2010年4月）
Aima-python

**aima-python** 係 python嘅一枝，用來實踐人工智能課本Artificial Intelligence: A Modern Approach（作者：Stuart Russell 同埋 Peter Norvig）入面嘅料。

## 出面網頁
*點裝
*頭版
*googlecode

類:Python
湄公河

**湄公河**（湄讀眉，；**Mekong**），舊時唐字叫，又有英文名**River of Cochinchina**，係越南最南部一條大江。出海口約莫喺北緯八度左右。

佢上游係中國嘅「瀾滄江」，個名可能源自古時瀾滄王國。

## 史
大清時，越南江係大清同中南半島各國交界。

## 喺亞洲位置

## 書
* Milton Osborne. 1976. *River Road to China: The Mekong River Expedition 1866-1873*. George Allen & Unwin.
* Milton Osborne. 2000. *The Mekong, Turbulent Past, Uncertain Future* Atlantic Monthly Press, New York. ISBN 0-87113-806-9
* Edward A. Gargan. 2002. *The River's Tale*. First published by Alfred A. Knopf.
* Fredenburg, P. and B. Hill. 2006. Sharing Rice for Peace and Prosperity in the Greater Mekong Subregion. Sid Harta Publishers, Victoria. ISBN 1-921206-08-X. pp271.

## 註
牛始

**牛始**喺中國海南，喺家下海口度。大清時，瓊州府治對出有牛始礮臺，守住府治。過礮臺後，有**牛始港**，係唐人隻停嘅地方。

## 註
赤坎

**赤坎**係地名嚟嘅。有幾個地方叫做赤坎：

*赤坎區，中國廣東省湛江市嘅一個區。 
*赤坎鎮，中國廣東省開平市嘅一個鎮。
貝斯剛尼

**貝斯剛尼**（**Silvio Berlusconi**，），中國大陸叫**貝盧斯科尼**，係意大利前總理，亦係意大利球會AC米蘭嘅班主。

## 生平
貝斯剛尼喺意大利米蘭出世，入過大學讀法律。佢後生嗰陣成立咗建築工程公司同埋投資公司，專門搞投機生意。1980年貝盧斯科尼成立咗第一間意大利全國性私人電視台Canale 5，後尾重收購歐洲好多電視台，一時間佢成為咗傳媒大亨。

佢因為越嚟越有米，1994年佢開始投身政壇，成立咗意大利力量黨，同一啲右翼政黨結盟，贏咗1994年3月嘅選舉，當選總理。但喺1995年1月17號因為同盟成員內訌而解散。到2001年5月13號貝盧斯科尼又當選總理。

佢喺任內好多古靈精怪嘢搞，成日發表啲怪言論，一般人都將佢當做小丑看待。而且因為靠投機生意發達，貝盧斯科尼嘅背景一直係外界焦點。佢同佢嘅政府成日都被指貪污，好似2006年3月10號貝盧斯科尼就受到米蘭檢控當局有關貪污嘅起訴。而佢無耐落台，咁就係因為2006年4月佢領導嘅聯盟喺選舉度慘敗。2008年4月14號，佢領導嘅聯盟又贏得選舉，於是第三度坐上總理寶座。

2009年12月13號，佢喺米蘭一個政治集會畀人襲擊，塊面受傷，送咗去醫院留醫。

貝斯剛尼喺第三次執政後期因為歐洲債務危機而失去支持，佢喺2011年11月12號宣佈辭職。

由2016年開始，貝斯剛尼病痛多多，2020年9月頭中咗武肺；2023年6月12號，因血癌與世長辭，終年86歲。

## AC米蘭

貝斯剛尼喺1986年收購AC米蘭。佢一手打造咗幾個冠軍，包括7屆意甲聯賽冠軍，同埋5屆歐洲聯賽冠軍盃冠軍。
胳肋底

**胳肋底**（，「肋」陰平聲），國語叫**腋窩**。係人嘅身體部位，膊頭下面，身體同臂個骹位內側。大多數嘅中童或者成人都有啲毛喺胳肋底嗰度，叫胳肋底毛，不論男女，有多亦有少，細路就冇。
赤坎區

**赤坎區**係中國廣東省湛江市轄下嘅一個市轄區。湛江市嘅中心城區，係中共湛江市委、湛江市人民政府機關所在地。面積79平方千米，人口21萬。

## 政區
轄下9個街道：
*街道辦事處：中華街道、寸金街道、民主街道、中山街道、調順街道、沙灣街道、南橋街道、北橋街道、泉莊街道。

## 歷史
*赤坎原本係古港埠，喺宋朝開始形成。相傳宋元之際，大量官民同埋宋帝從福建等地沿海路南逃，赤坎人口漸增；至清道光年間，已經係「商旅攘熙，舟車輻輳」、「商船蟻集、懋遷者多」嘅繁盛商埠。
*嗰時商船乘潮可直泊街邊，原海邊街同埋古老渡街就係古碼頭舊址。而家民主路至大通街之間，重存有清代石砌踏跺式渡頭遺跡10處，可以想像昔日船桅如林、萬商雲集之盛況。
*1899年，法國租借廣州灣（今湛江）後，赤坎作為商業區，商貿頗為繁盛。尤其係抗日戰爭爆發後，香港、廣州沿海港口相繼淪陷，得番廣州灣為中國唯一可對外通商口岸，赤坎成為西南後方物資進出口嘅商業重鎮，商賈雲集，盛極一時。
*1945年9月，廣州灣回歸，定名為「湛江市」，赤坎仍然係粵西地區重要商埠。

## 交通
### 公路
赤坎區內陸路交通暢達。325國道從城區經過，廣湛高速係環城而過，赤坎係海南到廣州同埋廣西到珠三角地區嘅咽喉要道。

### 鐵路
鐵路交通重有東站同埋北站，同黎湛鐵路、三茂鐵路以及粵海鐵路相接。

### 水路
由南海入，要入廣州灣，入五黑山港，先至可以入赤坎。

## 城市建設管理
*金沙灣觀海長廊二期、赤坎江一期工程建設，完成徵用東盛路、赤坎江、黎湛複線等建設用地464.57畝。
*完成赤坎江兩岸、草菊園、調順路等區域綠化美化工作，增加綠地面積14.3萬平方米。
*完成南方路一帶改水工程，解決沿線居民飲水難問題。完成11條小街小巷改造同埋3條行人路整修。
*區內有金沙灣新城第五期、華德力雍景城、華盛新城二期、興華廣場等廿幾個樓盤相繼動工建設，城區人居環境日益優化。
*認真落實「門前三包」責任制，加大垃圾整治力度，城市管理有效改善。

## 經濟
### 國民經濟呈現增長態勢
*2006年全區生產總值92.05億元。
*第一產業增加值0.72億元，
*第二產業增加值40.05億元，
*第三產業增加值51.28億元，
*全區規模以上民營工業企業55家，佔規模以上工業企業總數嘅55.6%，實現總產值15.11億元。全年實際利用外資1492萬美元，增長254.4%；外貿出口21980萬美元，增長15.9%。民營企業科技含量不斷提高，粵華公司卑國家火炬計劃認定係重點高新技術企業。

### 財政收入同埋人民生活水平
*地方財政一般預算收入1.92億元，增長30.0%，淨增4437萬元。
*全年在崗職工平均工資18344元，增長17.6%；居民人均可支配收入10450元，增長8.3%；人均消費支出8580元，增長6.4%；農民人均純收入5210元，增長9.7%，人民生活水平進一步提高。

## 民俗特色
赤坎文章村簕古龍，赤坎東山競技龍，赤坎福建村醒獅．舞鷹雄，赤坎調順島草龍舞．網龍舞

## 旅遊景點
### 風光景點
赤坎水庫，南橋河，北橋河，南橋公園，北橋公園，寸金橋公園，海田公園，金沙灣觀海長廊，調順島等

### 晨光小學（第六小學）
中國跳水運動員－勞麗詩嘅小學母校，亦係赤坎區最早（喺廣州灣時期）建立嘅學校之一

## 古蹟文物
寸金橋公園、廣州灣商會會館、民主路一帶嘅百年南洋風格老騎樓、赤坎步行街（由廣州灣時期嘅寶石大酒店改造而成，主體建築風格不變）、南華大酒店（湛江老字號，建於廣州灣時期）、大中酒樓舊址、培才中學、福壽山玉佛寺等。
小星山

**小星山**（英文Mendoza Island），喺中國廣東，平海灣對出一島，近連咗岸嘅大星山。家下佢歸惠州市。

## 地理
由大鵬半島頭對出嘅沱寧同專洲，向東行就會見到小星山。

佢喺廣東沿岸嘅水道上便。
大星山

**大星山**（英文Fokai Point），又繙**福記角**，喺中國一島，喺廣東。家下個島有沙洲連住，變咗半島。佢近平海，家下佢歸惠州市。

## 名
大星山同附近又有小星山。星做名嘅島，喺中國南海常見，大概係濕星、濕碎之意。而山係島嘅意思。喺舊時，叫得山或洲，通常可以一望睇晒，唔係啲好大嘅島。

洋名叫Fokai Point。英人來到時大清時，大星山經已係連島沙洲。而佢山南端，就叫角，英文叫Point。Fokai之名已不可考，後人繙佢做福記角。洋名Fokai Point見於各國航海日誌。

## 地理
由大鵬半島頭對出嘅沱寧同專洲，向東行過小星山就見大星山。大星山東南向可見大星簪，亦係航海指標。

大星山正南，就標有福記角。

大星山過沙坦就係平海。

佢喺廣東沿岸嘅水道上便。
穿鼻

**穿鼻**（Chuenpeh或Chuenpee或Chuenpi），《香港雜記》誤繙**全壁**，係中國一島，喺廣東虎門，歸入東莞，地近寶安。由海經珠江入廣東省城要道。佢東面洋面係虎門，過虎門係大角頭；南面洋面，叫穿鼻洋，遠啲叫零丁洋，近有龍穴同三板洲，遠有零丁山；東面係東莞本土，北面係亞娘鞋，同屬東莞。

穿鼻西南角，虎門之處，叫沙角，番人叫Chuenpee Point。上有沙角礮臺。

## 名
穿鼻個名，查實係海邊有岩，畀浪打穿，似穿鼻咁而名。

## 史
大清時實行鎖國政策，外國人叫可以到省城做生意。穿鼻喺虎門之外，船會停喺度，等過關後，聽做省城做生意。有時亦會喺度上落貨，由船運入省城。

鴉片戰爭期間，大清同大英之間，就喺穿鼻簽過穿鼻草約，轄香港島畀大英。
大東門 (香港)

**大東門**（；）係香港東南面海門之一。佢有多個名，因南佛堂之故，又叫**南堂門**（）、**南佛堂門**（）、**南堂海峽**（；），官方因而誤寫爲**藍塘海峽**，而《香港雜記》亦誤翻爲大東門嘅英文，爲唐字**大王海頸**。

## 地理
大東門喺香港島、南佛堂（又名東龍島）同佛堂洲之間，係廣東沿岸水路要道之上。

佢西便有鯉魚門入維多利亞港兩岸嘅香港同九龍市區，再西行去澳門或廣東省城。東面有佛堂門經西貢以南去廣東東岸。北面可入將軍澳。南行直出南海。

## 名
大東門查實原本係同佛堂門混用，四通八達。大東係講方位同佢大細，而佛堂係有因為呢處有南北佛堂。家下就將挨近香港島嘅叫大東門。而佛堂門就留畀清水灣半島佛堂角同南佛堂之間嘅海門。

而南堂海峽之名，因為南佛堂而來，所以叫南堂海峽。近年誤寫做藍塘海峽。

## 註
雙箸門

**雙箸門**(**Sheungchoo Moon**、**Singsee-moon**)，又叫**雙四門**（**Sheung Sze Mun**），係香港港島南岸鶴嘴對出，蒲台島、宋崗、橫瀾島、螺洲一列（列讀辣）島，同港島之間嘅海門。雙箸門西北上可以入大譚灣，而東走經南佛堂可以入鯉魚門或者去廣東東岸同福建，而西走過赤柱半島尖可以到香港仔，可以入省城、澳門或者到廣東西岸。

## 名
蒲台島、宋崗、橫瀾島、螺洲四島棟喺海中，似兩雙筷，所以叫雙箸門。雙四門可能係訛音。
四仔

**四仔**可以係:
*鹹片嘅類別，比三級片更露骨
*四號白粉
*《四囝》，viuTV節目
*四仔主義，三仔主義嘅進化版
萬山 (廣東)

**萬山**（**Man Shan**）、**老萬山**（**Lo Man Shan**），後亦加尾綴叫**萬山羣島**（）、**萬山列島**，喺中國一羣島，喺廣東珠江口以南，係澳門同香港以南一列（列讀辣，laat3）島。家下萬山係歸珠海市管，因為位於珠海轄地嘅東部，又叫**珠海東區**。

萬山北部水域亦叫九洲洋，因爲佢多島而名。

## 名
山喺海卽係島，亦萬山就係有萬島，寓意好多島。萬山羣島按文理係多餘，羣島列島不過按現代地理學尾綴硬套。

英文叫**Great and Little Ladrone**、**Landrone Islands**，來自葡萄牙文，意味賊島。或者皆因以前有海賊出沒。《粵大記》中除咗記錄有「外伶仃」、「北尖」、「但竿洲」等多個島名以外，仲有「賊灣」；或者就係記錄有海賊出沒。

## 範圍
萬山原本只係個攏統稱呼，大明、大清約指新安及香山縣南面諸島，並無好確設指明範圍。十八世紀衞三畏出《Chinese Commercial Guide》，指係Great and Little Ladrone，並不包括大嶼山、蒲台等近大陸離島及遠處担杆羣島。

中華人民共和國定萬山羣島，澳門離島路環氹仔，而香港嘅香港島、大嶼山等離島，亦列入其中。之不過日掌如今多指珠海市南海諸島。

## 島
萬山有大萬山、小萬山、外伶仃、桂山島、雞澎羣島等。

## 註
哥斯拉

**哥斯拉**（ゴジラ、Godzilla）係日本電影電視出現過嘅怪獸，有成100米咁高。個樣似暴龍。

## 拎
* 哥斯拉網站
平嵐

**平嵐**喺中國廣東，家下歸中山市三鄉鎮之下。

另一個**平嵐**都係喺中國廣東，家下歸茂名市電白縣樹仔鎮之下。
威立雅運輸

**威立雅運輸**（**Veolia Transport**，之前叫**Connex**）係一間跨國交通企業，係法國嘅附屬公司。未計香港同中國安徽省、南京、馬鞍山市，集團而家有8萬員工。

## 睇埋
* 香港電車有限公司－由2009年4月7號起持有一半股權，2010年2月17號起持有全部股權

## 拎

*Veolia Environnement
*Connex International
*Veolia Transport Czech Republic
*Veolia Verkehr, Germany
*Connex Jersey
*Veolia Transport Sweden
*Connex Melbourne (*Australia*)
*Veolia Transport NSW (Australia)
*Veolia Auckland (*New Zealand*)
*Veolia Ireland (*VeoliaTransport Ireland*)
*Veolia Israel (*Israel*)
*ATC-NEC (*merger*)
*Veolia Transportation (*North America*)
*Veolia Transport (*United Kingdom*)
*Veolia Transport Nederland (*Netherlands*)
*Doubts persist over Veolia’s financial health
白粉

**白粉**（家下）泛指用海洛英做膽嘅白色或淺色粉狀毒品，黑市零售貨嘅純度多數唔高，唔少亦含有另一有效成分嗎啡；雖然藥性相似，但係嗎啡嘅效力只有海洛英嘅幾成。因為渠極易令人上癮，道友往往會吸食好耐日子，極難戒甩；長年累月都好好賣，所以「白粉」亦經常被用嚟通稱毒品。
## 商務
**一號粉**：用無水醋酸同多種化學藥物提煉九九九嗎啡磚得來，以鹽酸嗎啡為主嘅產品，無海洛英；**二號粉**（**妹**）：嗎啡鹽撈鹽酸同其他化學品提煉得來，藥效強過「一號粉」，都無海洛英；**三號粉**（**三仔**）：海洛英鹼加無水醋酸、士的連、咖啡因等提煉得來；用每公斤海洛英鹼，可以整到3.3公斤「三仔」，有幾成係海洛英；**四號粉**（**四仔**）：舊時係指，由產毒嗰處運來零售地方之前，就已經提煉好嘅貨，海洛英純度有百分之九十以上——啪針用，要溝稀咗（通常1公斤「四仔」可以稀釋成4至6公斤）先至可以打入身。1986年第一次俾差人抽到……過咗無幾耐就將「三仔」趕咗出市場咯……家陣啲拆家賣嘅，純度得約莫百分之三十；**魚蛋仔**：半克一包噉賣嘅海洛英毒品，視乎有幾純，價錢係港幣90至180蚊。海洛英類毒品嘅其他相關香港俗名：**灰**、**粉**、**美金**（高純度）同**港紙**（低純度）等。

## 藥理

## 語文
**（白）粉友**、**食白粉**等配搭用嚟泛指嘅，可以同任何毒品相關，未必專指「白粉」，亦都唔講明濫用方法。

## 梳史
保方

**贊路爾基·保方**（，）係意大利足球員，做足球守門員，曾經係意大利足球代表隊隊長。

保方十幾歲就開始打正選。1997年佢喺世界盃外圍賽入面第一次代表意大利足球代表隊出場，係意大利國家隊歷嚟第二後生嘅守門員。佢喺打出名堂，曾經贏過歐洲足協盃。到2001年佢以5,600萬美金轉會祖雲達斯。

保方係世界頂級守門員之一，佢喺IFFHS評選嘅廿一世紀最佳守門員入面以1分之差攞咗第一。佢喺意大利國家隊長期擔任正選。佢係意大利國家隊贏2006年FIFA世界盃嘅關鍵球員。當屆世界盃組委會將世界盃最佳守門員獎畀咗保方。

2006年意甲醜聞發生後，保方成日都有傳聞話佢會離隊，但直到2018/19球季先去咗巴黎聖日耳門，但爭唔贏正選，所以2019/20球季又返番祖記，不過就改著77號波衫。

2017年11月，意大利國家隊喺2018年FIFA世界盃外圍賽附加賽出局之後，保方宣佈退出國家隊。

2023年8月2號，45歲兼且有28年足球生涯嘅保方宣布佢喺同帕爾馬仲有一年合約嘅情況下退役。

## 榮譽
* 歐洲足協盃：1999
* 世界盃冠軍：2006
* 世界盃耶辛獎：2006

## 攷

## 出面網頁
* FIFA Player Statistics: Gianluigi BUFFON - FIFA.com
* Gianluigi Buffon | National Football Teams

類:巴馬足球會球員‏‎
生菜

**生菜**（學名：**）係菊科萵苣屬嘅1-2年生草本植物，係一種好常見嘅蔬菜。廣東人貪佢諧音「生財」意頭好，經常做餸，亦係逢年過節嘅必備菜式。

## 整法

啲西人往往用生菜嚟整沙律、漢堡包；但喺中國就通常淨係白灼。

## 連出去

類:草本植物
野紅蘿蔔

**野紅蘿蔔**（學名：***Daucus carota***）係傘形科胡蘿蔔屬兩年生植物，人工栽培嘅品種叫紅蘿蔔（*Daucus carota subsp. sativus*），肉質嘅根可當菜食。
石笋礮臺

**石笋礮臺**（**石笋炮台**，**石筍礮臺**，**石筍炮台**，），近年又叫**分流炮台**（**Fan Lau Fort**）係香港大嶼山分流一個炮台。佢係全港最舊嘅炮台。相信建於大清。

## 註
Amphol Lampoon

**Amphol Lampoon**（อำพล ลำพูน、）係泰國影、視、歌星。佢生於泰國羅勇府，1980年代起活躍於娛樂圈。佢個樣零舍似譚詠麟。 

多年嚟佢多數喺電影度演警察；2000年得咗泰國國家電影協會獎嘅最佳男演員獎。

得獎電影：Dragon's Son （“龍之子”）

以前嘅配偶係： 歌星——Marsha Wattanapanich （1988年 ~ 1997年）

## 出面網頁
* 

類:泰國男演員
類:泰國男歌手
桂山島

**桂山島**，以前叫**擸𢶍尾**（減筆**垃圾尾**，亦有圖寫**曱甴尾**；外文**laf-sam-e**或正確啲係**Lapsapme**），喺中國廣東，係香港大嶼山分流對出一個島，係萬山其中個一島。佢同中心洲、牛頭夾埋一組，隔個大濠海頸對住大嶼山。而桂山島係三島之最大同最南一個。

## 註
大磨刀

**大磨刀**，又叫**上磨刀**（Sheung mo-toe），英文叫**West Brother**，喺香港西面洋面。佢同稍細磨刀合稱大細磨刀。

## 地理
大磨刀北面係青山灣，南面係大嶼山白望。西南見赤鱲角。

大磨刀舊時有個石墨礦場，叫五福礦場。

## 註
細磨刀

**細磨刀**，又叫**小磨刀**同**下磨刀**（Ha Mo-toe），英文叫**East Brother**，喺香港西面洋面。佢同稍大磨刀合稱大細磨刀。

## 地理
大磨刀北面係青山灣，南面係大嶼山白望。西南見赤鱲角。

## 註
大細磨刀

**大細磨刀**，又叫**大小磨刀**，或**大小磨刀洲**，**上下磨刀**，**磨刀洲**等，英文叫，喺香港西面洋面，大嶼山同屯門之間嘅島仔。大細磨刀指大磨刀、細磨刀，另外喺兩個中間稍南，有個匙羹洲，都歸入大細磨刀。

## 地理
大細磨刀喺屯門市以南，大嶼山小濠灣以北，赤鱲角以西。有石墨礦，所以舊時有石墨礦場，名五福礦場。

大磨刀響西，細磨刀響東，匙羹洲喺兩者中間稍南。

## 史
大細磨刀呢帶海面，大清時比較安全，所以唔少英國鴉片船都灣泊喺度。

1990年代要起赤鱲角新機場，大小磨刀畀人剷平，以免影響飛機升降。而啲沙石，就用來填海。家下該地無人住，剩低公共直升機坪同氣象臺仔。

## 註
利息

**利息**（Interest）或者**利錢**係借資產時要畀嘅費用，換句話講，借資產要畀價格，以彌補借出資產者因為為咗借資產畀借入資產者，令借入資產者可以提早享用貨而承受嘅損失。

借出資產可以收息嘅嘢，通常係錢、股份、消費品等等。利息用資產價計出，可以當係錢嘅租咁。最尾要畀幾多利息，就睇下個人想借幾多而定。
## 睇埋
*理財
*利率
## 註
傳譯員

**傳譯員**係種工，幫人即時翻譯同解話，但係有別於一般翻譯，需要翻譯嘅內容只會講一次，**傳譯員**係冇得重聽嘅。以前叫**通事**（又叫**傳供**），官方就叫**繙譯官**。
Interpreter

**interpreter**係拉丁字母串字，可以係：

## 電影名
*THE INTERPRETER：美國喺2005年上畫嘅一部電影。
*The Interpreters：喺1996年上畫嘅一部電影。
請帖

**請帖**（invitation card），又叫**請柬**、**邀請咭**，係一張請人來嘅帖、柬、或者咭。通常係啲活動，宴，正正式式咁叫來人嘅方法。
圍裙

**圍裙**（）係塊護住人前身嘅衫。着來，一為衞生，二為謢住身上其他衣衫，等佢唔好整污糟同爛。有啲工圍裙當制服着，好似侍仔（waiter）、護士、住家工咁。有啲做家務都着住佢。圍裙有啲女人着來裝扮。

圍裙有唔同料做，應付唔同場合。橡膠圍裙可以防化工料，鉛圍裙可以防輻射。鬥木圍裙有好多袋仔。舊布圍裙方便煮飯洗碗。
收濕藥料

**收濕藥料**（英文Astringent或adstringent）係種化學嘢，可以令身組織收縮，通常係外用藥。例如calamine lotion同witch hazel。

## 字
英文*astringent*由拉丁文*adstringere*而來，係綁得快嘅意思。

## 料

收濕藥料通常係乾身而「那」口，因為有丹寧（tannin）。丹寧改變口水蛋白，搞好個口有沙紙咁嘅感覺。收濕藥料好多哺乳動物都怕怕，唔多食有丹寧嘅生果。之不過雀就無咁嘅問題，可以食呢啲生果。咁可能因為天擇，有呢種特質嘅草木品種，雀會比哺乳動物，帶得遠啲，先將種連屎屙返出來。

收濕藥料見於紅酒同茶。有啲提子初初釀出來嘅紅酒，會有啲收濕藥料。

收濕藥料易見嘅有白礬、燕麥、超凍水等等。

## 藥效
收濕藥料會令到黏膜或外露組織收縮，可以用佢來驗血清或者黏膜分泌。佢亦可以舒援皮乾皮硬。油性皮嘅人，可以用收濕藥料治暗瘡。http://www.brown.edu/Student_Services/Health_Services/Health_Education/general_health/acne.htm。

## 註
匙羹洲

**匙羹洲**（英文：Tsz Kan Chau）喺香港西面洋面，係大細磨刀一島。佢喺大嶼山小濠灣以北，屯門市以南。個島細過大磨刀同細磨刀，喺正兩島中間以南海面。匙羹洲因為似匙羹而名。

呢個島家下無人住。
萬國公法

**萬國公法**（International law），又叫**國際法**，係指世界各國之間一個明文或者習慣協定制度，大家都跟住大家認同嘅價值同標準。法制主要都係注重喺國，多過個別公民之上。

## 註
通勝

**通勝**又叫**通書**，係本一年年出嘅曆書，多數係用要來表。通勝通常係方便生活而做書，可以查有嗰年啲日子，有乜要做，有乜唔可以等。內容包羅萬有。

通勝有好多天文數字，例如日出日落、月出月落時辰、日食、月食、大潮小潮等。

西人通勝有敎會節期，時間表等等。唐人通勝有占卦、星相等料，重有唔少都同農耕時令有關。西洋有啲係專畀某啲行業睇嘅。

## 文字
廣東話「通書」同「通輸」係同音，輸輸聲唔好意頭，所以就將「輸」嘅相反，叫勝，所以叫通勝。

廣東話有話『唔可以一本通書睇到老』，通書年年唔同，當然唔可以年年睇住一本通書，不則就食古不化，唔讀變通。

## 出面網頁
*今日通勝的宜忌沖時局
火腿

**火腿**係豬肉一種，係豬嘅髀，通常係經防腐法，好似鹽漬、煙燻或者風乾，等佢可以留畀之後食。通常喺超級市場買到，或者喺餐廳食到。


Félix Vallotton, 1918 - Le Jambon.jpg|*Le jambon* (Félix Vallotton, 1918).
Édouard Manet - Le jambon.jpg|*Le jambon* (Édouard Manet, c. 1875).
Paul Gauguin 035.jpg|*Le jambon* (Paul Gauguin, 1889).


## 睇埋
* 金華火腿
百葉窗

**百葉窗**（**window blind**，**Venetian blind**）係有一葉葉嘅長片，喺窗門位，用來控制遮光。頁頁長片，轉個角度就拍埋遮光，轉個角度就打開收光。長片通常係金屬、木、或者纖維做。如果係百葉簾，重可以好似簾咁，拉起以疊（讀踏）葉片，收埋唔會阻光。
布碌崙

**布碌崙**（英名**Brooklyn**）又寫做**布碌侖**、**布魯克林**、**駁碌撚**，係美國紐約市五行政區之一。佢喺長島（Long Island）至西，原本自己一城，1898年併入紐約，家下有二百五十萬人住，係紐約市之中最多人嘅，大細就排第二。如果將布碌崙拆返出來，係美國第四大城。自1896年起，布碌崙就同**王郡**（**Kings County**）同界同地，人口密度亦都係美國第二大，排喺「紐約郡」，即家下曼克頓之後。

## 註
陳雲 (中共)

**陳雲**（），曾經叫做**廖陳雲**，江蘇青浦（今屬上海）人。係中國共產黨元老。曾經做過中國共產黨中央紀律檢查委員會書記、主任、中共中央政治局常委、國務院副總理等職位。

喺1980年代，同鄧小平視爲中國共產黨第二代重要領導成員，1987年接鄧小平中央顧問委員會主任個位，1995年4月10號响北京死咗。

佢有五個仔女，大仔陳元而家係全國政協副主席、國家開發銀行行長。

## 出面網頁

類:中國共產黨元老
北韓國防委員會

係朝鮮民主主義人民共和國（朝鮮/北韓）以前嘅最高權力機構，唔單止負責朝鮮國防，即係控制朝鮮軍隊，而且對經濟、政治、黨務都有好大控制權，2016年6月改組成「」。

## 歷史
1972年12月生效嘅《朝鮮民主主義人民共和國憲法》規定設立中央人民委員會做國家權力最大領導機關，由國家主席負責。1992年4月對憲法作咗修改，將國家主席兼北韓武裝力量最高司令官同國防委員會委員長條款刪走。1998年9月撤銷原國家權力最高領導機關中央人民委員會，定咗國防委員會為北韓最高軍事領導機關同埋全面管理國防嘅機關。

## 權力
北韓憲法賦予國防委員會以下權力（但實際唔止咁少）：
* 宣布戰爭同發布動員令
* 負責國家武裝力量同國防建設
* 起或取消國防委員會嘅機關
* 對軍官任免同授予榮譽

## 成員
* 委員長金正日（兼朝鮮勞動黨總書記）
:* 第一副委員長趙明錄（次帥，人民軍總政治局長）
::* 副委員長李用茂（次帥）
::* 副委員長吳克烈（大將、中央政治局委員）
::* 副委員長金永春（次帥，2009年2月11號，任朝鮮人民武裝力量相。)
:::* 委員金一哲（次帥，人民武裝力量部部長）
:::* 委員全炳浩（政治局委員、書記局書記，大將，負責軍事工業）
:::* 委員崔龍洙（內閣人民保安相）
:::* 委員白世峰

## 歷任阿頭
### 國家主席兼任
* 金日成（1972年12月28號－1993年4月9號）

### 國防委員會委員長
* 金正日（1993年4月9號－2011年12月17號）
* 金正恩（2012年4月13號－2016年6月29號）

類:北韓政治
類:北韓軍事
放火

**放火**（**arson**），又叫**縱火**，係人特登整場火燭出來。放火好多時嘅目的，係令到人哋有損失。法律上，放火係罪。放火可能燒屋燒樓，亦可能燒山燒森林郊野。有時重燒自己嘢，等拎保險。因為咁，火災後都會調查係起火原因，分出係自然定人為，責任邊個孭等等。有幾個火頭就有可能係縱火，即係消防員話「場火有可疑」。

## 睇埋
* 山火
* 火險
諸事喱

**諸事喱**係指一啲人諸事八卦，求知慾好強，尤其鍾意知道人哋啲個人私隱，唔理係咪有關自己，例如隔離條村生咗個女。

## 睇埋
* 狗仔隊
* 八卦雜誌

分類:社會
吉

**吉**（）、又叫**吉祥**（）、**吉利**（），係有利、平和、好、善嘅意思。古時吉字，係放低同收埋武器，即係唔使打仗，係件好好嘅事。
行政院

**行政院**係中華民國最高行政部門，並對立法院負責。

《》第53條規定：「**行政院**為國家最高行政機關。」

## 參見
*中華民國行政院院長

類:中華民國政府
吸血鬼達人

《**吸血鬼達人**》係OS兔仔貓同莉莉周首度合作嘅香港漫畫作品，喺香港天下出版社出嘅COMIC FANS月刊連載，2007年8月號開始登。
法拉盛

**法拉盛**喺美國紐約市皇后區一細區，響正紐約市中間。法拉盛1645年立城，係荷蘭人長島立嘅殖民地。

類:皇后區
彭荃

**彭荃**（），中國貴州貴陽人，中國棋院圍棋七段。

彭1996年入段成為職業棋手，2006年升為七段。渠試過喺第五屆同埋第六屆春蘭杯，同埋第五屆應氏杯中殺入四強。響第2屆春蘭杯第二輪比賽中，彭荃擊敗韓國四大天王之一嘅劉昌赫九段，一舉成名。響第八屆農心辛拉麵杯三國圍棋擂臺賽上，連贏羽根直樹、崔哲瀚、今村俊也、元晟溱同埋山田規三生。
行政區

**行政區**（）係講緊一個國按住行政需要，嚟將塊領土分區。好多時，唔同國嘅行政區，都會有唔同嘅名同埋分法。

## 層級
### 三級行政區劃制度
即係個國家嘅行政區劃總共分三個層次，而每一個層次嘅行政區都會設立政府。 

#### 中國大陸
中國行政區劃自從辛亥革命建立咗中華民國之後，個地方政府喺憲法嘅角度，分做三個層次：
*第一級：省級行政區 
*第二級：縣級行政區 
*第三級：鄉級行政區

喺中國大陸境內，根據中華人民共和國憲法第三十條規定：全國分做省、自治區、直轄市；省、自治區分為自治州、縣、自治縣、市；直轄市同埋較大嘅市分為區、縣；自治州分為縣、自治縣、市；縣、自治縣分為鄉、民族鄉、鎮。

憲法第九十五條規定「省、直轄市、縣、市、市轄區、鄉、民族鄉、鎮設立人民代表大會同埋人民政府。」各級行政區都會設立政府。

根據呢兩條規定，「三級行政區劃制度」係直轄市嘅基本行政區劃制度。事實上，除咗4個直轄市、海南省、同埋部分省實行局部嘅省直接咁管轄縣同縣級市之外，成個國家都係以**四級行政區劃制度**為主。

#### 民國時期
民國初期，繼續用清朝嘅區劃制度，省、道、府、縣四級制。到中期，明國開始實行省、縣二級制，而省同縣之間亦有一個叫做“行政督察區？嘅準行政區，所以最多係可以計做三級行政區劃制度。

### 四級行政區劃制度
講緊國家嘅行政區劃總共分做四個層次，而每個層次嘅行政區都有設立政府。 

#### 中國大陸
中國大陸實際上每一個省或者自治區，都係用四級行政區劃制度為主： 
*第一級：省、自治區、直轄市、特別行政區。
*第二級：
**地級市、自治州、地區、盟：呢一層係除咗海南省以外，直轄市、其他省、同埋自治區一般都會有嘅一種行政單位（即係地級行政區）。
**直轄市嘅市轄區；直轄市、海南省所管嘅縣、市（包埋地級市同縣級市）等等嘅行政單位。
*第三級：
** 縣級市（除咗直轄市同埋海南省以外）、縣、自治縣、同埋旗等等嘅縣級行政單位（即係縣級行政區）；
**海南省同埋直轄市境內：鄉、鎮等等嘅鄉級行政單位（即係鄉級行政區）。
*第四級：除咗海南省同埋直轄市以外嘅鄉、鎮（即係鄉級行政區）。

#### 中華人民共和國成立後
直至1970年代，中華人民共和國嘅行政區劃，同民國時期嘅體制基本一樣，但係部分省就會同埋工業中心嘅所謂「較大嘅市」出現「市管縣」。喺呢個時候，個國家係以「三級行政區劃制度」為主，省、較大城市、縣、鄉並存嘅「四級行政區劃制度」。

到1975年，政府頒佈《[中華人民共和國憲法](https://zh.wikisource.org/wiki/中华人民共和国宪法_(1975年))》，喺地區設立地方代表國家嘅權力機關——人民代表大會；而地方每一級嘅革命委員會，就係地方每一級代表大會嘅常設機關，同時又係「地方各級人民政府」。

所以，作用好似準行政區嘅地區，已經演變成為行政區，而因為省同縣之間出現地級行政區，所以省、自治區全部演變做四級：即係省、地級行政區、縣級行政區、同埋鄉級行政區四個層次。

隨住1983年開始嘅地級行政區劃改革，「地區」改制做「市」，出現地級市；省轄市就改名做「地級市」，以前嘅地管市、地管縣就變做「市管市」、「市管縣」；到2005年，除咗4個直轄市、海南省、同埋部分省繼續直接咁管縣同縣級市以外，國家已經完全以「四級行政區劃制度」為主。

## 各國政區
### 中華人民共和國

喺中國大陸地區，三級同四級行政區劃已經實際上並存。第一種類型係省級、縣級、同鄉級；第二種類型係省級、地級、縣級、同鄉級。另外特別行政區就有兩個級數。
*省級：省、自治區、直轄市和特別行政區；
*地級：地級市、自治州、盟、地區；
*縣級：縣、縣級市、自治縣、旗、自治旗、特區 、區、林區、市轄區；
*鄉級：鄉、民族鄉、鎮、街道辦事處、蘇木、民族蘇木

### [[中華民國]]

*第一級政區：
**省、直轄市
*第二級政區：
**縣、市（舊稱省轄市）
*第三級政區：
**縣下面設立嘅鄉、鎮、縣轄市
**市下面設立嘅區
*第四級政區：
**區、鄉、鎮、縣轄市下面設立嘅村同里
*第五級政區：
**村同里下面嘅鄰

### 日本

日本分九大地方，行政區分做都、道、府、通縣，而一般區分就係：

*第一級政區：
**1個都（東京都）
**1個道（北海道）
**2個府（大阪府、京都府）
**43個縣
*第二級政區：
**市、町（等同鎮）、村

同好多其他地方一樣，實際上嘅行政區分比較複雜，大概分做六層：

*第一級：都、道、府、縣
*第二級：郡、市（政令指定都市）
*第三級：町、區（特別區，參見東京23區）、町（東京都島嶼地區，直屬東京都，中間唔置郡）
*第四級：區（政令指定都市下轄嘅「行政區」）
*第五級：町（次等）、區（次等）
*第六級：丁目

### 俄羅斯聯邦

*俄羅斯行政區嘅劃分比較複雜，由89個唔同嘅行政分區（）一齊組成。喺2000年，俄羅斯聯邦將行政簡單化，分咗做七個聯邦管區（）。

*第一級政區：
**49個州（）：最普遍嘅分區
**2個聯邦直轄市（）：重要城市（莫斯科同聖彼得堡）
**21個自治共和國（）：21個自治權比較高嘅分區，一般都係少數民族比較多嘅地方
** 1個自治州（）：特設分區（猶太自治州）
**6個邊疆區（）：自治權介乎州同共和國中間

## 其他國家
*美國劃做州同埋特區，州以下有縣、市。 
*法國分做大區，下面就有省、區、鄉、同市鎮。（睇*[[法國政區]]*）。 
*南韓分坐六個地理區域，行政區分南韓特別市、廣域市、同道 
*挪威全國有19個行政區（Fylke），下面就再有433個市政局（kommune）。
法蘭斯·碧根鮑華

**法蘭斯·碧根鮑華**（**Franz Beckenbauer**，），係西德／德國足球員，係德國足球壇最威水嘅人物之一，有「凱撒大帝」嘅美譽。

碧根鮑華大部份時間都係喺國內班霸拜仁慕尼黑度過。佢喺1958年加入，一打就差唔多打咗廿年。而佢最威水嘅就喺FIFA世界盃。佢打咗103場國際賽，參加過1966年、1970年同埋1974年FIFA世界盃。佢喺1974年贏咗世界盃冠軍，兩次當選歐洲足球先生。

退役之後，碧根鮑華曾經以主教練身份帶領德國足球代表隊打世界盃，最後喺1990年FIFA世界盃贏得冠軍。

2000年代，佢主要喺德國足球總會做副主席，喺2006年FIFA世界盃擔任籌委會主席，2024年1月7號去世，享年78歲。

## 獎項
* 德國甲組足球聯賽冠軍：1969、1972、1973、1974、1982
* 世界盃冠軍：1974、1990（教練身份）
* 歐洲國家盃冠軍：1972

## 出面網頁

類:歐洲足球先生
巴西足球代表隊

**巴西足球代表隊**係世界最成功嘅國家足球隊之一，由巴西足球聯盟負責，代表巴西打國際賽。佢哋捧過最多屆世界盃（1958年、1962年、1970年、1994年、2002年），而且每屆決賽週都入圍。

## 大賽成績
### 世界盃
* 1930年 第一圈
* 1934年 第一圈
* 1938年 季軍
* 1950年 亞軍
* 1954年 八強
* 1958年 捧盃
* 1962年 捧盃
* 1966年 第一圈
* 1970年 捧盃
* 1974年 第四
* 1978年 季軍
* 1982年 第二圈
* 1986年 八強
* 1990年 十六強
* 1994年 捧盃
* 1998年 亞軍
* 2002年 捧盃
* 2006年 八強
* 2010年 八強
* 2014年 第四
* 2018年 八強
* 2022年 八強

## 出面網頁
* 巴西足球聯盟
*
馬勒當拿

**馬勒當拿**（**Diego Armando Maradona**，），係阿根廷足球員，唔少人認佢同「巴西黑珍珠」比利做「球王」。

## 生平
馬勒當拿喺阿根廷首都布宜諾斯艾利斯出世，十幾歲就已經好好波。1976年佢第一次代表阿根廷，但係嗰幾年都冇乜表現。1982年FIFA世界盃馬勒當拿重踢傷人攞紅牌。嗰陣時佢踢西班牙班霸球會巴塞隆拿，但巴塞隆拿唔滿意佢，1984年賣咗佢畀意大利球會拿玻里。馬勒當拿好快就幫隊波贏咗意大利甲組足球聯賽。

馬勒當拿足球生涯嘅高峰係1986年FIFA世界盃。馬勒當拿喺嗰以精湛球技帶住阿根廷捧世界盃，其中半準決賽對英格蘭佢一扭六嘅「上帝之腳」入球就更被FIFA選做史上最靚球波，而佢喺同一場波出嘅「上帝之手」亦都好出名，亦因為咁樣，馬勒當拿就當選咗當屆世界盃最佳球員。之後佢又帶領拿玻里贏幾屆意甲冠、亞軍，1989年又贏埋歐洲足協盃。

馬勒當拿喺1997年掛靴；之後吸毒上咗癮而要去戒。1994年至1995年佢執教過阿根廷球隊Textil Mandiyú同埋競賽會，但成績都唔好。2008年馬勒當拿開始執教阿根廷足球代表隊，佢帶領國家隊掹車邊出線2010年FIFA世界盃決賽週，最後八強出局。佢喺世界盃過後冇再帶阿根廷代表隊。

2014年，馬勒當拿擔任電視台講波佬嘅時候，向阿根廷足協主席格朗當拿舉中指，佢嘅行為飽受批評。格朗當拿喺同年7月30號病死。

2020年11月25號，馬勒當拿因心臟病發而與世長辭，終年60歲。

## 獎項
**球會**

* 小保加
** 阿根廷甲組聯賽冠軍：1981年
* 巴塞隆拿
** 西班牙國王盃冠軍：1983年
** 西班牙聯賽盃冠軍：1983年
** 西班牙超級盃冠軍：1983年
* 拿玻里
** 意甲聯賽冠軍：1986/87，1989/90年
** 意大利盃冠軍：1987年
** 歐洲足協盃冠軍：1989年
** 意大利超級盃冠軍：1990年 

**阿根廷國家隊**
*世青盃冠軍：1979年
*世界盃冠軍：1986年
*世界盃亞軍：1990年
貴州

**貴州省**，簡稱**貴**或**黔**，係中國嘅一個省，位於雲貴高原東部。省會係貴陽。

## 歷史
貴州係古人類發祥地之一，遠古人類化石同埋遠古文化遺存發現頗多。據考古，中國南方主要嘅舊石器時代文化遺址，多在貴州境內發現嘅。 

貴州建省雖然只有500多年，但係貴州嘅歷史可以追溯得更遠。 

春秋時期，當時在今貴州境內有牂牁(音zang 
ke)古國，並與中原有交往。 戰國時屬於楚國嘅黔中地方，地域面積在今貴州沿河到榕江以東，包括銅仁地區同埋黔東南部分縣。 秦始皇統一中國後，貴州分屬巴郡、蜀郡、黔中郡同埋象郡管轄。 唐朝曾在此設黔中道，建黔州郡，設黔州都督府。 

“貴州”名稱，始於宋朝。公元974年，土著首領普貴以控制嘅矩州歸順，宋朝在敕書中有：“惟爾貴州，遠在要荒”一語，這係以貴州之名稱此地區嘅最早記載。 明朝永樂十一年(公元1413年)設置貴州承宣布政使，正式建制為省，以貴州為省名。 

貴州嘅歷史總離不開一個“黔”字，代代相同，直至貴州建省。這就係貴州簡稱“黔”嘅由來。 

## 地理
* 接鄰省區：湖南、四川、雲南、廣西、重慶 

## 行政區劃
現轄4個地級市、2個地區、3個自治州，以及10個市轄區、9個縣級市、56個縣、11個自治縣、2個特區 

地級市： 
貴陽 
遵義 
安順 
六盤水 

地區： 
畢節 
銅仁 

自治州： 
黔西南布依族苗族自治州 
黔東南苗族侗族自治州 
黔南布依族苗族自治州 

縣級市： 
都勻 
凱里 
銅仁 
興義 
赤水 
清鎮 
畢節 
仁懷 
福泉 

## 經濟
經濟發展相對滯後。 

2007年全省實現生產總值2620.65億元，按可比價格計算，比上年增長11.6%，係自1988年以來增長最快的一年。 
全省人均生產總值為4128元。 

全省城鎮居民人均可支配收入為7320元，比上年實際增長11.5%，全省農民人均純收入為2190.00元，比上年實際增長6.5%，2007年完成外貿進出口總額13.27億美元，比上年增長33.8%。其中，進口完成6.96億美元，增長54.2%；出口完成7.62億美元，增長41.2% 

2005年前3季度，完成生產總值1256.68億元，比上年同期增長11.6%，高於全國水平(9.4%)2.2個百分點，列全國第20位，比上年同期前移7位。 

## 人口同埋民族
根據第五次人口普查資料，貴州總人口中，漢族人口為2191萬，佔62％；少數民族人口為1334萬，佔38％。少數民族總人口居全國第三位（僅次於廣西、雲南）；少數民族佔人口比重居全國第五位（次於西藏、新疆、青海、廣西）。 
少數民族中人口較多嘅依次係係：苗族430萬、布依族280萬、侗族163萬、土家族143萬、彝族84萬、仡佬族56萬、水族37萬、白族19萬、回族17萬。 

## 文化
* 歷史文化名城： 
** 遵義（1）
** 鎮遠（2）
** 息烽（3）

## 旅遊
* 花溪 
* 梵淨山 
* 雷公山 
* 草海 
* 黃果樹瀑布 
* 青岩古鎮 
* 鎮遠古城 
* 龍宮溶洞 
* 天星橋 
* 馬嶺河大峽谷 
* 紅楓湖 
* 花江大峽谷 
* 杉木河 
* 西江千戶苗寨 
* 畢節百里杜鵑 
* 大方支嘎阿魯湖 

## 其它題目
### 教育
貴州省主要高校都集中響貴陽市，貴州大學（211工程院校）、貴州師範大學、貴州民族學院、貴州財經學院、貴陽醫學院、貴陽中醫學院等。 

## 1949年建國後主要領導人
* 省委書記 
** 蘇振華 
** 周林 
** 李大章 
** 賈啟允 
** 藍亦農 
** 魯瑞林 
** 馬力 
** 池必卿 
** 朱厚澤 
** 胡錦濤 
** 劉正威 
** 劉方仁 
** 錢運錄（2001年1月- 2005年12月） 
** 石宗源（2005年12月- ） 
（截止至2006年1月） 

* 省長 
** 楊勇 
** 周林 
** 李立 
** 李再含 
** 藍亦農 
** 魯瑞林 
** 馬力 
** 蘇鋼 
** 王朝文 
** 陳士能 
** 吳亦俠（任內病逝） 
** 錢運錄（1998年12月- 2001年1月） 
** 石秀詩（2001年1月- 2006年7月） 
** 林樹森（2006年7月任代省長，2007年1月任省長） 

## 出面網頁
 
* 貴州省人民政府
紐卡素足球會

（）係英倫一間足球會，踢英格蘭超級足球聯賽，主場係聖占士公園球場，可以容納52,354人。

## 簡介
紐卡素喺1881年成立，贏得頂級聯賽次數好少，而自1992年英超成立之後，紐卡素最佳成績亦不過係兩屆英超亞軍（1996年、1997年），以及兩屆英格蘭足總盃亞軍（1998年、1999年）。

## 歷史
自成立以來紐卡素攞過四屆英格蘭頂級聯賽冠軍，但最近一屆都已經係1927年事。七、八十年代，紐卡素只係浮沉喺當時頂級聯賽英甲及次級聯賽英乙嘅「升降機」球隊。九十年代初，當時喺英乙嘅紐卡素由奇雲基謹帶領下升上已改名為英超嘅頂級聯賽，後來更成功羅致當時英超兩大前鋒舒利亞同埋費迪南（Les Ferdinand），令到球隊有機會染指英超錦標。1995–96球季，紐卡素一度喺榜首領先第二嘅曼聯九分，但最後都功敗垂成，季尾被曼聯反超前最後只得亞軍。紐卡素喺1997年連續第二屆攞亞軍之後，除2002–03球季取得聯賽季軍外，再冇取得英超前四位置，只攞過兩屆足總盃亞軍。踏入廿一世紀，紐卡素多處聯賽榜中游位置，2009年因表現不濟得英超尾三，要降落英冠比賽，但次年奪得英冠聯賽冠軍上返英超。2011–12年球季紐卡素表現出色，攞到聯賽第五，奪得參加歐洲賽資格。喺2012–13年度球季，紐卡素喺歐洲聯賽晉級至八強至被葡萄牙球隊賓菲加淘汰，但喺季尾陷入降級危機，最後只得聯賽第 16 名僅僅護級成功。

2015年1月，執教紐卡素 4 年嘅總教練阿倫·柏杜（Alan Pardew）過檔水晶宮，紐卡素由柏祖嘅副手卡華（John Carver）擔任看守總教練。柏祖離開後紐卡素成績一落千丈，聯賽更曾經八場連敗，最後紐卡素僅僅以 4 分之差成功護級。2015–16球季，紐卡素改任前英格蘭領隊麥卡倫（Stephen "Steve" McClaren）為領隊，但紐卡素延續上季嘅頹勢，一直停留喺降班區中，2016年3月，紐卡素雖辭退麥卡倫，改為任命前華倫西亞、利物浦、國際米蘭及皇家馬德里嘅總教練賓尼迪斯（Rafael Benítez）為新領隊，但球隊表現冇改善。5月7號，紐卡素喺第37週聯賽賽和榜尾球隊阿士東維拉，喺新特蘭接連擊敗車路士同愛華頓之後，紐卡素提早一輪宣告護級失敗，來屆降落英冠比賽。

紐卡素喺2016–17年度球季喺英冠比賽，賓尼迪斯繼續擔任總教練，結果紐卡素喺2017年4月24號擊敗普雷斯頓後，鎖定英冠頭兩名，最後取得英冠聯賽冠軍，來季重返英超。重回英超嘅紐卡素，於2017–18年度球季排英超第十名。

2018-19年度球季，紐卡素雖然喺季中一度跌落降班區，但最終成功護級，以聯賽十三名完成嗰季賽事。2019年6月，帶領紐卡素三年幾嘅賓尼迪斯辭任領隊，由史堤芬布魯士（Steve Bruce）繼任為新總教練。

2021年10月7號，紐卡素畀沙地阿拉伯集團、同收購，令紐卡素成為世界上最有錢嘅足球會。

## 宿敵球隊
紐卡素嘅死敵球隊係同位於英格蘭東北部嘅另外兩支主要球隊——新特蘭同米杜士堡，三支球隊並稱為「東北三雄」，互相對壘嘅比賽就稱為「東北打毗」。其中新特蘭與泰恩河畔紐卡素兩支球隊所在城市僅相距12英哩，競爭尤其激烈，其對壘稱為「Tyne-Wear打毗」（Tyne-Wear derby）；相對而言對米杜士堡嘅「Tyne-Tees打毗」（Tyne-Tees derby）就比較溫和。

## 球會榮譽

## 效力過嘅球星
* 奇雲基謹（Kevin Keegan） [1982-1984]
* 加斯居尼（Paul Gascoigne） [1984-1988]
* 安迪高爾（Andy Cole） [1993-1995]
* 真路拿（David Ginola） [1995-1997]
* 費迪南（Les Ferdinand） [1995-1997]
* 舒利亞（Alan Shearer） [1996-2006]
* 基雲（Shay Given） [1997-2009]
* 奧雲（Michael Owen） [2005-2009]

## 攷

## 拎

* 紐卡素官方網站
* 香港紐卡素球迷會
內排國際機場

**內排國際機場**（；）喺越南首都河內，係越南國家航空公司響越南北方嘅主要機場。

內排機場起咗兩條跑道。2005年嘅機場客流量達到350萬人次。

## 睇埋
* 新山一國際機場——越南最大嘅機場
 
## 出邊網頁
* Airports in Vietnam
*
拉科魯尼亞體育會

**拉科魯尼亞體育會**（西班牙話：**Real Club Deportivo de La Coruña**）係西班牙足球會，座落西班牙北部城鎮拉科魯尼亞，打西班牙皇家足協甲組聯賽（西協甲）第1組。球隊主場係里亞索體育場，可以容納 35,000 人。

## 歷史
拉科魯尼亞係喺1906年成立。啱啱成立嗰陣只係西班牙蚊型球會，到1940年代先至打上西甲。之但係因為球會規模細，資源唔夠多，幾十年嚟拉科魯尼亞都只可以打西乙聯賽，重曾經跌落丙組。

1991年拉科魯尼亞終於升上西甲。1995年佢哋喺西班牙國王盃打贏咗華倫西亞攞咗冠軍。1999-2000年球季拉科趁巴塞羅那內訌，聯賽一路帶頭，贏咗西甲聯賽冠軍。喺2000-01至2003-04年四個球季，拉科魯尼亞都打入西甲頭三位，攞過一次西班牙國王盃冠軍同埋兩次西班牙超級盃冠軍，並參與2000-01至2004-05年五季歐聯賽事，其中2003-04年嗰屆八強首回合作客輸畀AC米蘭4-1，但次回合喺主場4-0，總比分5-4奇跡反勝打到入四強。2010-11年球季，拉科魯尼亞最終排西甲第18位，下屆要降落西乙比賽。2011-12年球季，拉科魯尼亞奪得西乙冠軍，事隔一年後上返西甲。

2019-20年球季，拉科魯尼亞最終排西乙第19位，下屆要降落西乙二比賽。

## 獎項
* 西甲冠軍（1次）
** 1999/2000
* 西班牙國王盃冠軍（2次）
** 1995、2002
* 西班牙超級盃冠軍（3次）
** 1995、2000、2002

## 拎
* 官方網站
* 官方認證嘅球迷網站
廣平省

**廣平省**係越南中北部海邊嘅省，省會係洞海市。面積8,051平方千米，人口831,600（2004年）。

廣平省有洞海機場同埋世界遺產風牙己榜國家公園。
新山一國際機場

**新山一國際機場**（；）係越南南面嘅一個機場，亦係越南最大嘅機場，喺胡志明市西北七公里。起咗兩條跑道，各長3,800米，機場客流量達到1,100萬。預計冇耐客流量將會高達1,300幾萬。

佢響1930年建成，之後服務咗越戰十幾年，而家機場跑道側邊有座舊飛機展覽館，擺咗十幾架越戰時嘅美式戰機。 

今日越南國家航空公司以呢度為主場，廣通五洲四海。隆城國際機場起好之後，新山一國際機場會喺2010年改為國內機場。

## 航運同路線
以下係有開辦航線至本機場嘅航空公司：

* 法國航空（曼谷、巴黎-戴高樂）
* 全日本空輸（東京-成田）
* 韓亞航空（漢城-仁川）
* 曼谷航空（曼谷）
* 國泰航空（香港）
* 中華航空（台北-台灣桃園）
* 華信航空（台中-清泉崗、高雄）
* 中國南方航空（廣州）
* 俄羅斯遠東航空（伯力）
* 長榮航空（台北-台灣桃園）
* 立榮航空（台中-清泉崗，高雄）
* 嘉魯達印尼航空（雅加達、新加坡）
* 日本航空（東京-成田）
* 捷星亞洲航空（新加坡）
* 大韓航空（漢城-仁川）
* 老撾航空（永珍）
* 德國漢莎航空（曼谷、法蘭克福）
* 馬來西亞航空（吉隆坡）
* 太平洋航空（峴港、河內、高雄、台北-台灣桃園）
* 菲律賓航空（馬尼拉）
* 澳洲航空
* 非凡航空（澳門）
* 卡達航空（多哈）（每日從 2007年3月26日）
* 汶萊皇家航空（斯里巴加灣）
* 皇家高棉航空（暹粒）
* 上海航空（上海-浦東）
* 深圳航空（深圳）
* 新加坡航空（新加坡）
* 泰國國際航空（曼谷）
* 老虎航空（新加坡）
* 全錄航空（莫斯科）
* 聯合航空（香港、舊金山）
* 烏茲別克航空（塔什干）
* 越南航空（曼谷、北京、班迷術、府山、朱來、大叻、峴港、法蘭克福、福岡、廣州、海防、河內、香港、順化、高雄、吉隆坡、墨爾本、莫斯科、名古屋-中部、芽莊、大阪-關西、巴黎-戴高樂、金邊、副國、家來、歸仁、漢城-仁川、暹粒、新加坡、悉尼、台北-台灣桃園，東京-成田、雖和、永珍、榮市）

## 出面網頁
* 新山一國際機場網站
越南航空

**越南國家航空公司**（越南文：Hãng Hàng không Quốc gia Việt Nam，英文：*Vietnam Airlines*，亦叫**越南航空總公司**、**越南航空**，簡稱**越航**）係越南嘅最大航空公司，越航以河內內排國際機場同新山一國際機場為主場，飛往東南亞各國、中國、台灣、日本、南韓同法國、德國、俄羅斯、澳洲等國，佢哋總共有45架飛機。

## 出面網頁
*越南航空網站 
*越航嘅中文網站
金蘭國際機場

**金蘭國際機場**（）係越南中部慶和省面向金蘭灣嘅機場，距離芽莊城外30公里。

佢係越南第五大機場，起咗一條3,000米長嘅機場跑道。2007年，機場乘客流量達到50萬人次。

## 航空公司
* 越南航空公司
* 越南太平洋航空
巴亭郡

**巴亭郡**（*Quận Ba Đình*，越南文原義：三殿）喺越南首都河內中央直轄市正中，舊陣時亦叫「法國區」，巴亭廣場周圍有政府寫字樓同外國大使館。

## 附近

* 巴亭廣場
* 胡志明紀念堂
* 西湖 (河內)

## 交通
* 河內都市鐵路3號線
**紙橋站 - *[[金馬站]]*

## 出面網頁
*Quận Ba Đình 
*Thông tin trên BKTT VN 
*Bản đồ Hà Nội online
洞海市

**洞海市**係越南廣平省省會。面積155.54平方千米，人口103,988（2006年）。

洞海市有洞海機場。
芭堤雅

**芭堤雅**（英文：*Phattaya*&nbsp;或*Pattaya*；泰文：พัทยา，意思係：「西南方向吹來嘅季風」）係泰國東部嘅城市，屬於春武里府，佢喺泰國灣嘅東側，第一大城曼谷嘅東南約140公里，離曼谷國際機場有兩個鐘車程。佢係泰國旅遊業最重要嘅據點之一，特色係多彩多姿嘅夜生活。響2004年總計有超過五百萬觀光客到芭堤雅。

## 睇嘢

* 人妖（*Katoey*）

## 買嘢
* Mike Department Store
* Royal Garden Plaza
* CentralFestival Pattaya Beach

## 娛樂
* Pattaya Park：喺Jomtien Beach附近，係一個2014年中新開嘅大型水上樂園。
* Art In Paradise：2014年開幕嘅Art in Paradise美術館，大概有100幅3D畫，每幅畫都有說明，教你點先可以影得最靚。
黃百鳴

**黃百鳴**（），人稱「百鳴哥」，本名**黃栢鳴**，廣東鶴山人，係港產片出品人，曾經做過電影監製同演員。

## 底細
黃百鳴早年曾經喺無綫電視做演員，曾經喺無綫劇集《民間傳奇》入面演過戲。無耐佢投身電影圈，成立咗新藝城影業，專門拍攝電影。佢製作嘅電影好多，以笑片最成功，好似1982年佢嗰部《最佳拍檔》就收二千七百萬票房，破咗香港歷嚟票房紀錄。1984年佢演出嘅《開心鬼》收近二千萬票房，令黃百鳴風光一時。

佢喺1991年摺咗新藝城轉開東方電影，憑住《家有喜事》收四千九百萬票房，再一次打破香港歷嚟票房紀錄。而1997年佢嘅《97家有喜事》亦都收四千萬票房。

雖然近年電影市道唔好，黃百鳴仍然不時出品電影。

## 演出

### 電影
* 《最佳拍檔》（1982年）
* 《小生怕怕》（1983年）
* 《開心鬼》（1984年）
* 《家有喜事》（1992年）
* 《花田囍事》（1993年）
* 《97家有喜事》（1997年）
* 《家有喜事2009》（2009年）
* 《花田囍事2010》 (2010年)
* 《最強囍事》 (2011年)
* 《開心魔法》 (2011年)
* 《八星抱喜》 (2012年)
* 《男人如衣服》 (2012年)
* 《百星酒店》 (2013年)
* 《金雞SSS》 (2014年)
* 《六福喜事》 (2014年)
* 《浮華宴》 (2015年)
* 《家有囍事2020》 (2020年)

## 政治參與同經歷
黃百鳴係香港親中陣營嘅支持者，2020年5月尾曾經有份參與一份聯署，支持北京未經諮詢或香港人同意而強行訂立，兼且惹起泛民主派爭議嘅《香港國家安全法》，但有關聯署之後被踢爆做假，其中名單上嘅張寶華、徐熙媛、李巧靈同蔣志光之後矢口否認有份參與，而陳汝騫就响2019年瓜老襯。

2000年，黃百鳴首次參選選委會界別分組選舉嘅演藝小組，只係攞到27票落選；11年後再次參與選委會界別分組選舉嘅演藝小組，結果順利當選做選委會委員。

喺2016年，佢喺選舉委員會界別分組選舉（體育、演藝、文化及出版界-演藝小組）攞到107票，成功當選。之後，佢有份提名林鄭月娥參與2017年香港行政長官選舉。

喺2021年9月，佢成為香港特别行政區選舉委員會體育、演藝、文化及出版界委員。之後佢喺李家超無提政綱嘅情況下，有份提名李家超參與2022年香港行政長官選舉。

佢亦曾經為一啲中國國慶活動擔任籌委。

## 部分公職

* 中國電影家協會會員
* 電影製作發行協會理事長

## 參考


## 出面網頁
*
類:香港建制派人士
上訪

**上訪**係中國大陸用語，指去高級之權威上訴，以前古時都有告御狀。嚮法律制度健全嘅社會，有含冤者可以遁上訴庭上訴，甚至同報紙講，等人嚟主持公道。
枳

**枳**（讀質；英文stopper或者cork或者plug），又叫**塞**，係住用來枳住樽等較窄口嘅容器口嘢，唔畀裏便嘅嘢流出來，又或唔畀出便嘅嘢滲入去。枳有唔同料，有橡膠枳、塑膠枳（膠塞）、水松枳（木塞）、玻璃枳等等。通常見於實驗室玻璃器皿、酒樽（酒塞）等等。
紅衫軍 (泰國)

**泰國紅衫軍**，又叫**反獨裁民主聯盟**（**National United Front of Democracy Against Dictatorship** 或者 **UDD**）、**泰國反獨裁民主聯盟**、或者**泰國反獨聯**（泰文縮寫：**น.ป.ก.**、讀音：「**攞波拖**」），係反對泰國人民民主聯盟嘅組織。由於佢哋示威遊行係着紅色制服，所以俗稱**紅衫軍**。而家領袖係維拉（Veera Musikhapong）。

成員自稱反獨裁、民主人士，係由支持前泰國總理丘達新嘅勢力組成。丘達新原本係經合法途徑上台嘅總理，之後被軍事政變推翻，流亡海外。

紅衫軍嚮2010年3月中開始搞示威，期間曾經有人倒人血、念經。紅衫軍認為而家嘅泰國政府係政變上台，並唔合法，所以希望總理解散國會，重新舉行大選，但紅衫軍示威咗一個月之後嚮2010年4月被泰國軍隊武力鎮壓，造成眾多人死傷。示威去到同年5月泰國軍隊清場先至完。
          
2011年紅衫軍支持嘅為泰黨擊敗民主黨成為泰國執政黨之後，賠償紅衫軍喺2010年示威嘅人命損失，重諗住控告民主黨正副主席殺人罪。

## 參考
酒鑽

**酒鑽**係個用來開酒嘅架生，鑽入個酒樽枳，抆返個枳出來。通常酒鑽都係五金做嘅，整到好似螺形條綫咁，而連埋個柄。
泰國人民民主聯盟

**泰國人民民主聯盟**（พันธมิตรประชาชนเพื่อประชาธิปไตย，*The People's Alliance for Democracy*，簡稱：**泰民聯**），俗稱**黃衫軍**（เสื้อเหลือง），係一班反丘達新群眾，着黃色制服。2008年11月，泰國人民民主聯盟嚮泰國首都曼谷素萬那普國際機場集會，反對丘達新勢力支持嘅政府，認為民選總理丘達新涉及嚴重貪污而要丘達新落台同解散國會。當時素萬那普國際機場被迫關閉。
  
泰國人民民主聯盟嘅示威手法係主張和平表達，但當時癱瘓機場，嚴重影響左泰國旅遊業同航運。

## 拎

* 泰國黃衫軍發動最後戰爭！
胡志明市

**胡志明中央直轄市**（），以前叫**西貢市**（），係越南最大嘅城市，經濟中心，響越南嘅東南部。亦係前越南共和國首都。個名係紀念越南獨裁者胡志明。

胡志明市人口有6百60萬人。其中50萬係華人。

## 氣候
胡志明市屬熱帶莽原氣候，濕度比較高。

## 相

Ayuntamiento, Ciudad Ho Chi Minh, Vietnam, 2013-08-14, DD 09.JPG|胡志明市人民委員會大廳
Palacio de la Reunificación, Ciudad Ho Chi Minh, Vietnam, 2013-08-14, DD 02.JPG|統一宮
War Remnants Museum, HCMC, front.JPG|戰爭遺跡博物館
Thao cam vien Saigon.jpg|西貢動植物園
Basílica de Nuestra Señora, Ciudad Ho Chi Minh, Vietnam, 2013-08-14, DD 03.JPG|西貢聖母聖殿主教座堂
SuoiTien1.JPG|仙泉旅遊公園
Ópera, Ciudad Ho Chi Minh, Vietnam, 2013-08-14, DD 02.JPG|胡志明市大劇院
HCMC Ben Thanh.jpg|濱城市場
Crossing of Lê Lợi and Đồng Khởi, District 1, HCMC.jpg|同起街
Bitexco Financial Tower 20022012 cropped.JPG|金融塔
HCMC Binh Tay.jpg|堤岸
Nghĩa An hội quán.jpg|義安會館
Hotel Majestic SGN Tet2011.JPG|華麗飯店
Hotel Continentale.jpg|西貢歐陸飯店
Tan Son Nhat International Airport.jpg|新山一國際機場
Tranhungdaosta.jpg|陳興道雕像

	
## 參考

## 出面網頁

*
海防

**海防**（）係越南一城市，亦係一埠，地處越南北部，紅河經城出北部灣，係該國第三大城，亦係越北至大埠。海防人口188萬，行政上係直轄市，又叫**海防市**。

## 玩
* 下龍灣
## 交通
* 吉碑國際機場 

## 拎

* Hai Phong tourism
* Hai Phong government website
* Hai Phong Information
吉碑國際機場

**吉碑國際機場**（）喺越南北部城市海防市，而家係越南第六大機場。離海防5公里。多數飛機乘客係要去下龍灣玩嘅。

## 目的地
得一個目的地由捷星太平洋航空同越南航空經營到胡志明市。重有，Viva Macau曾經有條航點去澳門。

## 拎
*''Airport Information''
*''Hai Phong tourism''
峴港國際機場

**峴港國際機場**（；）喺越南中部峴港市，依家係越南嘅第三大機場（最大嘅機場係胡志明市新山一國際機場，第二係河內內排國際機場）。2007年，呢個機場服務咗200萬乘客。

## 航空公司
* 越南國家航空
* 泰國國家航空 

## 航線
* 飛曼谷、星架坡航線。
芽莊

**芽莊**（）喺越南中部，係一個沿海嘅風景城市，慶和省嘅省會。芽莊人口40萬人。

## 交通
* 金蘭國際機場（）——喺慶和省，離芽莊30公里。

## 拎

* Nha Trang photo gallery
* 2007 Vietnam Travel Guide - Nha Trang
徐志摩

**徐志摩**（），原名**徐章垿**，字**槱森**，小字**又申**，另有筆名**南湖**、**雲中鶴**，係中國新月派代表性詩人。佢一生追求「愛」、「自由」同「美」，倡導新詩格律。

## 生平
### 早年
徐志摩1897年響浙江海寧出世，出身響富裕家庭。老豆徐申如，人稱「硤石鉅子」、「七老爺」，係清未年間嘅生意人，早年繼承家業開醬園，後嚟越做越大，唔單止有一座發電廠、一間梅醬廠、一間絲綢莊，響上海仲有間錢莊；同時又係硤石商會會長。而阿媽錢慕英就係徐申如嘅第二任太太。響啱出世個時，徐志摩原本叫徐章垿，出自中國古代百科詞典《廣雅》嘅「反坫謂之垿」。因為得佢一個仔，所以屋企人特別錫佢，對佢寄予厚望。

1900年開始，佢入家塾讀書。七年後，佢入讀硤石開智學堂，跟隨老師張樹森，從此打好咗古文基礎。

1910年響硤石開智學堂畢業後，經表叔介紹，入讀杭州府中學（1913年改名叫杭州一中，依家就係杭州高級中學），同郁達夫、厲麟似同班。

### 求學階段

1915年畢業於杭州一中之後，考入上海滬江大學（即依家嘅香港中文大學崇基學院，而校址就畀咗上海理工大學）。同年10月，響老豆阿媽嘅安排底下，佢同張幼儀結婚。但係徐志摩唔鍾意佢，甚至第一日見面已經話：「鄉下土包子！」

同年年尾，佢轉讀上海浸信會學院；一年後又退學，前往國立北洋大學（即依家嘅天津大學）法科系。1917年，北洋大學法科系正式併入北京大學，而佢亦到轉到北大讀書。響北大嘅求學時期，佢接觸到好多新事物，令到本身就浪蕩不羈嘅徐志摩，更加堅定咗自己要追求理想人生嘅諗法。

1918年6月，佢正式拜梁啟超為師。同年8月，佢去美國留學，入讀克拉克大學歷史系。一年後又轉入哥倫比亞大學政治學系。

1920年3月，佢轉為到英國留學，入讀倫敦政治經濟學院，期間識咗英國作家H.G.威爾斯，開始對文學有興趣。同年，佢識咗林徽因，對佢一見鍾情，開始追佢。但係自己身為有婦之夫，咁樣去追人哋唔合理，所以佢就要求當時有咗BB嘅張幼儀墮胎兼離婚。張幼儀唔同意，話「聽講有人因為墮胎而死咗」，但徐志摩唔理，見張幼儀唔肯，就一走了之。

1922年，徐志摩正式同張幼儀離婚，之後轉校至劍橋大學國王學院，同年10月返中國。

### 進入文壇

1922年10月返中國後，就即刻響報刑上發表好多文章。

1923年，佢同胡適、聞一多、梁實秋、陳源等人創立「新月社」，個名由徐志摩改嘅，取自印度詩人泰戈爾嘅《新月集》。同年佢做咗北京大學英文系嘅先生。

1924年4月，佢做泰戈爾嘅翻譯，陪佢響中國各地訪問；之後又陪佢到日本、香港。同年8月，出版第一本詩集《志摩的詩》。同年12月，《現代評論》響北京創刊，佢做咗主要撰稿人。

1925年，佢升任北京大學教授，同年辭任；之後環遊歐洲。

1926年，佢應邀出任光華大學教授兼東吳大學法學院英文教授。同年10月同陸小曼結婚。

1927年，新月社因為種種原因，中心開始由北京轉移到上海；同時佢亦同陸小曼搬到上海住。同年參加創立新月書店；之後佢又出國旅行。

1928年，佢兼任上海大夏大學教授。同年10月，同聞一多、饒孟侃、葉公超等創辦《新月》月刊。11月，代表作《再別康橋》響《新月》刊登。

1929年辭任東吳大學、大夏大學教授一職，同年又出任中華書局編輯，之後兼任大東書局編輯。9月應邀出任國立中央大學文學院英文文學系教授。

1930年，出任中華文化基金委員會委員，畀人選為英國詩社社員；同年辭任上海光華大學、南京中央大學教授，轉到北京女子大學教書。

1931年，聯同陳夢家、方瑋德等創辦另一個月刊《詩刊》。同年2月返嚟北京大學，出任英文系教授。

### 飛機失事
1931年11月19號，林徽因要響北平協和禮堂演講關於「中國建築藝術」嘅嘢，徐志摩因為心入面仲有林徽因，希望去捧個場，就響當日朝早八點搭上中國航空公司「郵政號」飛機，由南京飛去北京。當飛機飛到濟南開山（即依家濟南長清區崮雲湖街）嗰陣，因為大霧而撞落開山，徐志摩因而死咗，終年三十四歲。

## 主要作品
* 詩集：《志摩的詩》，《翡冷翠的一夜》，《猛虎集》，《雲遊》。
* 散文集：《我所知道的康橋》、《落葉》、《巴黎的鱗爪》、《自剖》、《秋》。
* 小說散文集：《輪盤》。
* 另有戲劇《卞昆岡》（同陸小曼合寫），日記《愛眉小札》、《志摩日記》，譯著《曼殊斐爾小說集》等。

## 親戚
老豆：徐申如

阿媽：錢慕英

元配：張幼儀

* 大仔：徐積鍇（1918年 - ）
** 孫：徐善曾
* 細仔：徐彼得（1922年 - 1925年）

第二任太太：陸小曼

另外，香港出名作家金庸係佢表弟（金庸個阿媽徐祿同徐申如係兄弟姐妹關係）；政治人沈鈞儒係佢表叔；而台灣女作家瓊瑤就係佢嘅表外甥。

## 參考

## 拎

*
廣刈

**廣刈** （），又譯**廣義**，係越南中部嘅一省。人口一百二十萬。 廣刈省係越南嘅漁業中心。

## 拎
* 廣刈省人民政府 
* Dung Quat Economic Zone
* Website of Quang Ngai Youth
* 廣刈旅社指南
* Vietnam National Administration of Tourism

類:越南省份
嘎仔

**嘎仔**（），或寫成**㗎仔**，呢個對日本人嘅稱呼，係出現響日軍侵華時期嘅，因為日本人好鍾意用「巴嘎」（、，意思係「福頭」）或「巴嘎呀路」（、）嚟鬧人。所以，粵語地區大多數老一輩嘅人就會嗌啲日本人做「嘎仔」。
撈鬆

**撈鬆**（）係形容講官話人士嘅粵語蔑稱。呢個詞據說係源於講國語人士嘅一句口頭禪*老兄*，因為佢哋好鍾意叫人「老兄」，而近代講粵語嘅人士開頭想用同樣稱呼表示對佢哋嘅尊重，但係又難以模仿佢哋嘅國語口音，於是乎將講國語人士稱呼為「撈鬆」，後來以訛傳訛變成歧視啲講國語人士嘅統一稱呼。

另外重產生咗「撈佬」、「撈頭」、「撈仔」、「撈妹」甚至「撈屄」、「撈B」呢啲配搭粗口用嘅貶義詞。

而家啲唔識講粵語嘅新一代廣府人就畀人叫做本地撈。

## 參考
鿬

**鿬**（，新字結構⿰石田，**Tennessine**）係元素一種，符號Ts，原子序號117，係一種鹵素。

## 歷史
鿬係2009年10月由美俄聯合科學家小組喺莫斯科北部嘅一個粒子加速器中轟擊鈣同位素同錇元素創造出嘅人工元素，呢次試驗得到6個鿬原子，其中5個包含有176個中子同117個質子，另外一個有177個中子。

Ununseptium（Uus）係IUPAC臨時創造嘅名（睇IUPAC元素系統命名法）。2016年11月正式確認元素名係Tennessine，中文叫。

## 參考
孫堅

**孫堅**（；），字**文台**（），吳郡富春縣（今浙江杭州富陽）人。東漢末年嘅將領。係孫武嘅後裔。

## 東吳勢力嘅開始
孫堅後生嗰時黃巾起義，佢平定一啲黃巾部隊，獲朝廷封佢做別部司馬。公元185年，涼州嘅邊章同韓遂叛變，嗰時朝廷任命嘅車騎將軍張溫邀請孫堅一齊去，任命佢做「與軍從事」，孫堅嗰時已經察覺到董卓會搞到天下大亂，所以勸張溫殺董卓，但係張溫諸多藉口，實際上係怕咗董卓，所以無殺佢。

後來長沙盜匪區星自稱將軍，集結萬幾人攻城掠地，周朝、郭石呢啲民變首領都喺零陵、桂陽，響應區星。朝廷就任命孫堅做長沙太守。孫堅自己親自率領兵將，又度啲計策應付，用咗一個月左右嘅時間就收拾咗區星，之後又收拾埋周朝同郭石，整理好呢嘅三個郡。漢朝總結孫堅之前嘅功勞，封佢做烏程侯。

## 討伐董卓
公元190年，關東諸侯起兵討伐董卓。孫堅帶領軍隊到魯陽同袁術盟。袁術立即上表，令孫堅成為「破虜將軍」，代理豫州刺史。所以孫堅又稱「孫破虜」。

之後孫堅屯兵喺梁東，俾董卓大將徐榮大敗於梁縣，俾董卓俘虜嘅手下都受到殘酷殺害。跟住孫堅改屯陽人，喺廣成大敗內部問題嚴重嘅董卓軍，領軍嘅大督護胡軫狼狽走佬，都督華雄被殺（三國演義移花接木咗嘅關羽身上）。

## 壯志難酬
最後孫堅雖然成功入主洛陽並逼走董卓，但係因為聯軍嘅內部分裂，無人再以國事為重，孫堅唯有修輯好洛陽嘅皇帝陵墓，然後班師撒退。

公元191年，孫堅喺袁術嘅命令下攻打劉表嘅荊州，俾劉表部下黃祖嘅屬下射死，終年三十六。孫權做皇帝之後，追諡孫堅「武烈皇帝」，廟號「始祖」。喺《三國演義》裏面就改成因為中咗蒯良嘅計謀而俾黃祖部將呂公射死。

## 參考
童女

**童女**（virgin），又叫**處女**，係未試過行房嘅女人。以前多數指未成年嘅女性，因為多數都無試過行房。但亦有啲年紀大啲，亦稱**老處女**。

## 睇埋
*童男
Vane

**Vane**係一首由美國嘅Lycia樂隊喺1995年搞嘅一鉼專輯帶，由Projekt Records發佈。

## 入面有嘅歌

## 出面網頁
* Vane Discogs

類:英文歌專輯帶
玉簪花

**玉簪花**（；學名：**'），植物學嗌**晚香玉'''（），係龍舌蘭科晚香玉屬嘅草本植物，原產墨西哥同南美一帶，而家喺墨西哥同南美嘅亞熱帶同熱帶地區、中國大陸嘅兩廣、雲南同海南都可以搵到。

## 名
因為佢嘅花似玉簪，所以叫玉簪花。

## 用途
佢嘅花可以畀人睇，根可以做藥。

## 有關嘅書
* 云南西双版纳野生种子植物 第418页　北京科学出版社　　ISBN 978-7-03-033462-6

## 連出去
* 
* 晚香玉 Wanxiangyu 藥用植物圖像資料庫 (香港浸會大學中醫藥學院) 
* 晚香玉 中醫世家

類:晚香玉屬
類:草本植物

類:香花樹種
大紅

**大紅**（英文crimson；國文叫**緋紅**），又叫**大紅色**，係隻色。大紅係紅一種，歸深紅一類。隻色好搶，比較豔，因為係偏少少藍，所以睇落有少少紫。
洋靛

**洋靛**（Prussian blue），又叫做「**普魯士藍**」，學名**亞鐵氰化鐵**，係種顏料，歸藍之中嘅深藍，無毒。除咗用做顏料之外，洋靛重可以用來醫鉈中毒。

洋靛喺1706年由普魯士顏料師傅約翰·狄斯巴赫（Johann Jacob "Heinrich" Diesbach）第一次合成嘅。
顏料

**顏料**（，pigment），又叫**色素**，係一類令人睇來唔同色嘅料。有光射落佢度嗰陣，佢會吸走咁啲色嘅光，淨返反射出來嘅光，就係顏料嘅色。顏料本身唔會放光，只會反射落去嘅光。

## 睇埋
*色
*畫畫
風信旗

**風信旗**（英文：vane、wind vane、weather vane），又叫**風向標**，係顯示風向嘅旗。西洋多做用鷄表示，叫**風信鷄**（weathercock）。

vane喺英文意思，都係旗咁解。
童男

**童男**，又叫**處男**、**青頭仔**，係未試過行房嘅男人。以前多數指好未成年嘅男性，因為多數都無試過行房。但亦有啲年紀大啲，亦稱**老處男**。

## 睇埋
*童女
印書盤

**印書盤**（printing press），又叫**印刷機**，係種機可以有墨嘅表面，印落啲紙、布之上。
偏旁

**偏旁**（英文primitive）係漢字可以拆得開嘅部份。一個字嘅部首都係偏旁。拆咗部首，剩低落來嘅部份都叫偏旁。

## 睇埋
*會意
*形聲
*部首
畫則師

**畫則師**（；；則讀側或者積；國文**建築師**），減筆叫**則師**，唐人舊時叫**大匠**，係種職業，專係計劃啲樓點起，會畫則。通常係一單工程，最大嘅負責人，所以唐人舊時叫大匠。畫則師辦公嘅地方叫**則樓**。

## 睇埋
*城市規劃師
*雕塑家
*畫師
原告

**原告**（英文plaintiff）係上法庭之前，要求打官司嘅一方。原告通常想喺法律，得到一啲補救嘅嘢。如果成功，法庭會判有利原告嘅判決。
刨

**刨**係種架生，專係刨木用，令嚿木變樣。刨過嘅木，會平滑啲，無咁嚡，而嚿木都會薄咗。

刨中間有個凹位，用來放塊五金造嘅刨刀。刨刀尖嗰一邊用來刨嘢。

## 方向
東方同西方刨嘅方向唔同。東方用刨，由遠方刨向己身，而西方用刨，由己身刨向遠方。
西班牙文維基百科

**西班牙文維基百科**（西班牙文Wikipedia en Español；英文Spanish Wikipedia）係西班牙文版維基百科，係網上自由編寫嘅百科全書。佢係2001年5月開始搞，2006年3月8號有十萬篇文。家下以文計，佢係第10大維基百科全書，有文超過120萬。
胡耀邦

**胡耀邦**（）曾經係中國共產黨嘅領導人之一，做過中共中央主席同埋中共中央總書記。

1962至1963年，胡耀邦曾經下放到湖南湘潭縣農村。1987年，被指「反資產階級自由化無出盡力」總書記唔再做，但政治局委員就做到1989年。1989年4月8號，佢喺中共中央政治局開緊會期間心臟病發，送院之後雖然過咗危險期病情穩定，但喺4月15號朝早七點三十五分，因為急性心肌梗塞救唔返，年七十三。

胡耀邦死後，北京好多學生悼念佢，運動越搞越大，演變成八九民運。
扇

**扇**（Fan）係一種架生可以令空氣郁，整啲風出來，等風吹到嘅嘢涼啲、清新啲。手揸扇通常大致係平平一塊，撥前撥後，就有細風出。有啲設計到唔用時可以收到好細，方便收埋。有機器推郁嘅扇，通常叫風扇。

手揸扇如果對住人撥，風仔會吹住朕皮，上面嘅汗就會快啲吹走，咁就會令人涼啲。佢嘅原理係水有大潛熱，水吹走咗，就連啲熱都帶走埋，個人就會涼。

## 品種
* 手褶扇
* 芭蕉扇
* 葵扇
* 鵝毛扇
燕窩

**燕窩**係某啲品種燕嘅巢，最多係來自印尼一帶諸島。燕窩係唐人貴價補品，跟價來排，最靚嘅叫**官燕**、普普通通嘅叫**常燕**，質素唔多靚嘅叫**毛燕**。

## 名
燕窩個窩，即係巢咁解。

## 史
燕窩生意，由南洋到唐山，多數都喺唐人同葡萄牙人手上。舊時係宗大生意。

## 產地
舊時多數燕窩都喺渣華同蘇門答臘出口。家下唔少地方都有。

## 巢
燕窩係由一種細燕學名Hirundo esculenta而來，佢食咗一種海草，學名Gelidium，就可以分泌種膠質來造巢。個巢睇起來就好似膠線整埋一堆，巢白色，帶紅。佢厚唔過銀匙羹，四分一到半安士。乾咗會脆，縐（讀巢）縐地，大細同鵞蛋差唔多。

## 價值

燕窩越白、越乾身、越乾淨就越貴。佢地會包埋一扎，用籐護住個形。

燕窩品質，要視乎地點、山窿大細、同埋時節。最好嘅燕窩係未哺蛋之前得手。如果只係有蛋，咁都係重係值錢。如有燕仔，或者飛走晒，就一啲都唔值錢，因為變晒深色，有血，有羽毛，有沙泥。

燕窩係一年採兩次，就算山窿唔理一兩年，都唔會有多。舊時會有啲土王派人守住，以免埋人入咗去。家下都係一樣咁保安深嚴。

地點來講，最靚嘅係山窿最深嘅地方，尤其係越濕越好。嗰度如果無乜搞亂，基本可以採到無限期。唔係話係越係海邊就越有利，反而深入50哩重更加有利可圖。

## 採法
好多巢都係海邊山窿，好多石，有唔少係個口喺水上幾百呎高，下面浪濤洶湧。而山窿裏便黑蚊蚊，最點住火把或者燈先睇到，又要擔梯揸籐，左爬右爬，先上到去個巢。只要稍稍唔小心跣跣，都會粉身碎骨。所以好多時只會搵啲後生仔做。

採咗落來，就會好小心咁清走啲羽毛同塵土。響太陽下曬乾，包裝好就可以拎去賣。

## 食法

唐人信燕窩可以補身，又完全對人無害。

燕窩拎來食之前，首先要將所有異物清除，咁會用鉗仔同刀仔。清晒之後，用水洗下，就浸佢幾成膠，就可以用來煮餸。

## 睇埋
*雪耳

## 註
椰菜

**椰菜**（學名：*Brassica oleracea* var. *capitata*），植物學會邊個叫佢**結球甘藍**，又叫做**捲心菜**，係一種常見嘅菜，原產於地中海沿岸。
紹菜

**紹菜**（；學名：**'／**'／**'），又叫**黃芽白**（）或**大白菜**（）、**津白**，古代嗰時嗌**菘'''（)。；係十字花科蕓薹屬嘅一種1~2年生嘅草本植物，原產地喺中國，而家喺東亞地區可以搵到。黃芽白喺中國菜入面成日用到。佢同竹筍、榨菜同大豆一齊係中國四種世界第一蔬菜。

## 形態
紹菜嘅根系比較發達，而且一生就好大而葉有外葉同波葉，其中外葉係綠色，有部分貼住地；而波葉係乳黃或白色。

## 栽培
中國人種黃芽白已經有六千幾年。喺西安新石器時代半坡遺址入面出土嘅一個陶罐入面發現有黃芽白嘅籽，有6000幾年歷史。明朝人李時珍嘅《本草綱目》就咁講：「菘性凌冬晚凋，四時常見，有松之操，故曰菘。今俗之白菜，其色清白。」

明朝以前大白菜係喺江南一帶種植，到清朝康熙年間先至喺北方廣泛栽培。北方人好鍾意食大白菜，每逢冬季會成日儲大白菜過冬。有時重往往儲成幾百斤。

期間大白菜重傳到韓國成為日後泡菜嘅原材料。

## 品種
紹菜嘅品種比較多，有結波同半結波、花心同散葉四種。而結波重可以細分成直筒、高樁同矮樁三種。

## 有關嘅書
* 中国少年儿童百科全书 自然·环境 第400页　浙江教育出版社 ISBN 7-5338-1946-2/G·1942
* 《台湾蔬果实用百科第一辑》，薛聪贤 著，薛聪贤出版社，2001年，ISDN:957-97452-1-8

類:蕓薹屬
類:草本植物
石湖墟

**石湖墟**（或）喺香港上水，係當地一墟，喺家下港鐵上水站東北。上水粉嶺未成新市鎮之前，呢個墟係上水、粉嶺、沙頭角同打鼓嶺各村做生意嘅地方。個墟舊時由廖氏打理，後尾因為秤佣不公，部份鄉民喺粉嶺另立聯和墟，變成新界東北兩大墟市。後尾因為上水變成新市鎮，唔單單係個墟，石湖墟就變成上水嘅舊市區，係個商住混合區，有唔少舖頭，運輸署劃咗部份街做行人專用區。

## 分佈
石湖墟嘅街多數用【新】字開頭，就有新豐路、新健街、新康街、新財街、新發街、新成路、新功街、新樂街、新祥街、新勤街。而另有巡撫街同符興街。

## 史
石湖墟未係墟之前，係個石塘，供人採石。石湖就係石塘咁解。

大清康熙元年，即係1662年，朝廷為咗唔畀居民接濟鄭成功，實行遷界，令沿海五省居民向內遷五十里，沿海居民流離失所。康熙四年，即1665年，兩廣總督周有德同廣東巡撫王來任上奏請求復界。到咗康熙八年，1669年，清廷批准復界，居民先至返鄉下重建。兩人死咗之後，居民集資喺石湖墟建報德祠，以紀念兩人恩惠。

石湖墟1955年大火時，報德祠焚燬，剩低巡撫街紀念兩人。1956年又大火，兩場大燒石湖墟燒到頹垣敗瓦，1964年先重建好，墟內好多數係當時起。

1993年香港政府將新成路舊街市，搬到家下石湖墟新街市。

喺21世紀，石湖墟成為水貨客集中地之一。

## 相集

File:Shek Wu Hui.jpg|石湖墟近龍琛路
File:ShekWuMarket SanFungRoad.jpg|新豐路
File:ShekWuMarket2.jpg|新祥街 
File:Fu Hing Street (3).jpg|符興街
File:San Hong Street (4).jpg|新康街 
File:San Hong Street (3).jpg|新康街行人專用區
File:ShekWuHuiPostOffice.jpg|石湖墟郵政局
File:HangLokSquare.jpg|行樂坊


## 睇埋
* 北區
* 上水
* 粉嶺上水新市鎮
* 聯和墟

## 出面網頁
*運輸署 - 上水石湖墟
黃瓜

**黃瓜**（；學名：**'），又叫**青瓜**（注意「青」字嘅讀音，），係[[葫蘆科]][[蜜瓜屬]]嘅一年生草本藤木植物，原產地喺[[印度]]，而家喺全世界都可以搵到。

==黃瓜同青瓜嘅區別==
喺[[粵語]]入面，黃瓜同青瓜所指嘅係有分別嘅。黄瓜形状粗短，外皮[[顏色]]仲有啲[[黃|黄黄地]]，而且表皮刺少好多。而青瓜，形状長啲瘦啲，層皮顏色完全係[[深綠]]色，外表有刺而且矻矻凸凸，食落去爽脆多汁；可以當[[生果]]噉生食，又可以做[[蔬菜]]炒。喺學術上，黃瓜同青瓜都係黃瓜嘅唔同品種來嘅啫。

一般攞來做[[涼拌]]嘅都係青瓜。

<gallery>
File:Cucumber BNC.jpg|一條黃瓜
File:Cogombre holandès.png|一條畀切開幾嚿嘅青瓜
File:Cogombre infotaula.png|另一條畀切開幾嚿嘅青瓜
</gallery>

== 史 ==
黃瓜係起源於[[印度]]，已經種咗超過三千年。後來黃瓜由印度，廣泛傳播到[[古希臘]]、[[古羅馬]]以及中國。[[中世紀]]時黃瓜喺歐洲被普遍種植，到十四世紀重俾[[西班牙]]人帶到[[美洲]]。

中國最早有黃瓜嘅記載係喺[[西漢]]，由[[張騫]]由[[西域]]帶返中原，嗰時叫「胡瓜」。

== 樣 ==
黃瓜嘅莖上面有好多毛，入面好多汁；葉嘅外觀有3~5枚裂片，有絨毛覆蓋住；花色一般係黃色，公乸唔同樹兼唔同花，花冠好似個鐘噉，朝早開，晚黑閂埋，其中花乸識結果。果好似啲棍或圓筒噉，但好容易彎曲同畸形，表面有刺毛。

== 用途 ==
黃瓜有好多用途。因為佢有可以抑制糖類轉成脂肪嘅物質，可以畀啲有肥胖傾向嘅人減肥。通常黃瓜都係用嚟做配菜，好似西菜都係用嚟做[[沙律]]。而中菜通常都係用嚟做[[炸醬麵]]，而熟咗嘅瓜（叫做「**老黃瓜'''」）重會攞嚟煲湯。另外，黃瓜重有好多生物活性酶，可以促進肌體代謝。所以鬼佬地區好多地方都有用黃瓜嚟做化妝品。重有，黃瓜重可以做冇毒嘅驅曱甴藥同做藥用植物都得。

### 藥用價值

黃瓜可以醫心煩、口渴，喉嚨痛、火眼，俾火瘌嚫嘅嘢。

## 相
### 植株

### 用途同經濟

## 有關嘅書
* 中国少年儿童百科全书 自然·环境 第402－403页　浙江教育出版社 ISBN 7-5338-1946-2/G·1942
* 薛聪贤 著. 《台湾蔬果实用百科第一辑》. 薛聪贤出版社. 2001年. ISBN 957-97452-1-8.

## 參考

## 出面網頁

*  黄瓜（原变种） Cucumis sativus 中国植物志
* 黄瓜 太平洋亲子网
* 黄瓜 天天美食
類:蜜瓜屬
類:草本植物
類:藤木
Palm Pilot

**Palm Pilot**係掌上手持設備嘅個人數碼助理（ PDA ） ，其中運行Palm OS。 Palm設備已經從手機到智能手機的運行Palm OS和Windows Mobile的本頁面描述了一系列的Palm設備，從第一代的Palm機器稱為試點到目前的最新型號產品由Palm公司包括其新棕櫚中心線消費者的智能手機。 

早期模型-試點5000 
  
手掌IIIxe股配件。 
  
棕櫚IIIC部是第一部以彩色屏幕 
  
在Palm m130是一個模型，其中包括後來的彩屏 
  
單色的Palm m100 
  
鎢的PalmOne公司的T5是一個著名的繼承的T3 
  
得克薩斯州的棕櫚提供的能力，無線瀏覽互聯網
五行

**五行**（），唐人哲學一種。有人依據古籍，認爲五行本義係指五星，或五星之氣，亦有人認爲係指季節流動，循環，又叫五氣、五運、五風、五時等等，按管子次序，木、火、土、金、水，由冬至計起，屬於曆法。後世脫離曆法，戰國時開始睇成五種性質，搵唔同嘢相對應，喺漢時黃老著作淮南子有總結。漢時配上生尅關係，變到神神祕祕，神祕學一種。嚮中國文化之中，應用範圍極廣。中醫學、占卜術、拳學，重有好多其他傳統技術同藝術，都有五行蹤影。

喺天文又配上五行星，熒惑火星、辰星水星、歲星木星、太白金星、鎮星土星。

## 起源

五行近代會用西方四元素說類比，認為五行屬於元素，物質本源。但亦有唔同意，咁解釋唔到行字。

書經至早提到五行，有兩處。

* 甘誓篇，有扈氏威侮五行、怠棄三正。
* 洪範篇，五行。一曰水、二曰火、三曰木、四曰金、五曰土。水曰潤下、火曰炎上、木曰曲直、金曰從革、土爰稼穡。潤下作鹹、炎上作苦、曲直作酸、從革作辛、稼穡作甘。

書經無解譯到五行點來，洪範睇唔出五者關係，反而搞亂後世人，以物質去理解五行，亦有話洪範五材之誤。甘誓三正、五行，亦屬後出。或者注疏混入原文。

而太史公司馬遷喺史記，就咁話，

呢度好清楚，五行由天文曆法而來，喺地上面行。雖然托名黃帝，好可能出自鄒衍。當其時，並未確立四時，春夏秋冬。早啲左傳，西元前七〇六年，記載不過三時，得春夏秋。鄒衍學派陰陽家，管子有五行篇，就咁講，

天時就類似季節，以風候分成五季，所以叫五行。五行有唔同名，五運五氣五風都有。黃帝內經叫佢五運。呂氏春秋叫佢五氣。鄭康成講，行者順天行氣。以中原本土來睇，就有四方風。東風來，春天到。南風來，夏天到。西風來，秋天到。北風來，冬天到。而無風，即中央風，盛夏暑熱。

管子五行又有講，作立五行、以正六時、以正人位。人與天調、然後天地之美生。日至，睹甲子、木行御、七十二日而畢。睹丙子、火行御、七十二日而畢。睹戊子、土行御、七十二日而畢。睹庚子、金行御、七十二日而畢。睹壬子、水行御、七十二日而畢。咁樣五行，木火土金水，一行七十二日，共三百六十日。若一行分成陰陽，就有十個月，一個月卅六日，陰陽五行曆，古代十月曆，有說話太陽曆，有說話北斗曆，亦有認管子並唔係十月曆，或者係行事計劃。

春秋繁露有五行順逆，就咁排法，木者、春生之性、農之本也。火者夏、成長本朝也。土者夏中、成熟百種。金者秋、殺氣之始也。水者、冬藏至陰也。木火土金水，對應春、夏、夏中、秋、冬。同管子如出一轍。

而後人加演進，就天文到地理到政治，本來面目反而清楚。

木火土金水，呢個順序，同後世五行相生一致。亦即話相生同季節順序一樣。總結來講，可以歸納為後表。

## 次序
* 管子次序，木火土金水。
*《白虎通》同曜日次序，火水木金土。經西域傳入星期，日月加上五行星，即係「日月火水木金土」。二十八宿亦用到相關次序。
*粵語口頭慣用次序，金木水火土，亦有「陰陽金木水火土」嘅講法。
*尚書洪範次序，水火木金土。

## 生尅關係

*生：木→火→土→金→水→木。
*尅：木→土→水→火→金→木。

## 對應關係
### 按相生順序

### 按後天返先天順序

## 引用

## 睇埋
*陰陽
*天干
*地支
*八卦
*七政
*古典元素
*柏拉圖多面體
三行

**三行**（saam¹ hong²，行變調讀慷）係泥水、木工、油漆三個行頭夾埋嘅名。做呢行嘅人，絕大多數都係男人，所以叫做**三行佬**。

## 俗語
三行佬整門(過得人過得自己)。

## 睇埋
*裝修
*建築
衣櫃

**衣櫃**，又叫**衫櫃**、**衣服櫃**，係大件傢俬，一個櫃，用嚟放衫、褲，多數係企身櫃。

## 睇埋

* 捉迷藏
阿博

thumb
**阿博**（**Bo**）係美國白宮第一犬，佢係一隻葡萄牙水犬、黑色長毛小狗，而家係美國第一家庭奧巴馬嘅屋企成員。

揀阿博因為奧巴馬大女 Malia 有敏感，葡萄牙水犬係種甩毛少嘅低敏狗。
范仲淹

**范仲淹**（），字**希文**，謚**文正**，係北宋政治人同文學家。

## 屋企
范仲淹阿爸係范墉，武寧節度使。范家祖籍彬州，今日陝西省彬縣，大唐時先祖范履冰做過宰相。祖輩因戰亂返唔到鄕，搬去蘇州吳縣，今江蘇蘇州。范仲淹出世時，范墉正值喺真定任職。之後范墉遷官到徐州，做武寧節度使，舉家搬到徐州，不過范墉無耐就死咗。范仲淹同阿媽，頓時無依，只有吳縣守喪。不過范家唔認母子，無得入門，家貧無依。亞媽改嫁，蘇州推官朱文翰，改名姓換姓**朱說**（說讀月）。跟住就跟朱文翰遷官，周圍讀書。

## 官
范仲淹26歲考到進士，做咗副丞相。佢曾經寫咗《十事疏》要求變法，但朝中好多大臣唔妥佢，所以佢就俾人貶落去地方做地方官。

范仲淹好識寫詩、寫詞，散文《岳陽樓記》係佢嘅代表作。其中有句「先天下之憂而憂，後天下之樂而樂」後世好多人引用。著作有《范文正公集》。

佢嘅二少范純仁同司馬光一樣反對熙豐變法。

## 拎

* 北宋改革家同文學家：范仲淹
王安石

**王安石**（），字介甫，號半山，封荊國公，世稱**王荊公**，江西臨川人（即係而家嘅撫州東鄉縣人），北宋政治人同思想家，亦係出名嘅文學家（唐宋八大家之一）。

佢早年曾經做過地方官，後來上書中央力求變革，獲得宋朝皇帝宋神宗賞識封做丞相。王安石做丞相期間推行出名嘅「王安石變法」，大力整頓國家嘅財政系統，希望能夠收集到足夠嘅資源去打仗，應付同遼國同埋西夏嘅威脅。之但係因為唔少理念都唔俾大多數人接受，甚至牽涉到大多數人嘅利益，所以變法只能夠斷斷續續。而本身好多具體措施都係喺推行嗰陣產生好多問題，雖然宋神宗力撐王安石，最後王安石都係要辭職告終。

王安石著有《王臨川集》、《臨川集拾遺》等等著作。他亦都好擅長寫詩、寫詞，代表作係《泊船瓜洲》：「春風又綠江南岸，明月何時照我還。」

歐陽修曾經讚過王安石：「翰林風月三千首，吏部文章二百年。老去自憐心尚在，後來誰與子爭先。」

王安石死後，謚號叫做「文」，所以後世亦叫佢做「王文公」。

## 出面網頁
歐陽脩

**歐陽脩**（；），亦名**歐陽修**，字**永叔**，號**醉翁**、**六一居士**，謚**文忠**，吉州永豐（今屬江西）人，北宋文學家同政治人，為唐宋八大家之一。

歐陽修早年曾經喺中央圖書館出任校勘，又曾經出任諫官，支持過范仲淹，要求在政治上有所改良，結果被貶到去滁州做地方官。王安石變法推行，歐陽修曾經因為同王安石有意見而不和。晚年辭官歸隱。

歐陽修以散文出名。佢嘅散文寫起嚟好流暢，表感嘅表達比較委婉。佢最出名嘅散文有《醉翁亭記》、〈秋聲賦〉。

## 注釋

## 出面網頁

*五代史記
小行星

**小行星**（英文：**Asteroid**）係太陽系種好細嘅行星，圍住太陽咁轉。佢哋細個行星，又大過流星。傳統來講，小行星只係講內太陽系，因為當時外太陽系唔係咁清楚。最大型嘅小行星而家開始重新分類，被定義為矮行星。小行星同彗星好似，分別只係彗星會有彗尾。

根據已知嘅大約一百萬個小行星， 大部分小行星就係位於火星同木星之間，距離太陽大約2到4個AU，呢個地方叫做主要小行星帶。所有小行星加埋嘅總質量淨係得地球嘅月球嘅3%。大多數主要小行星都係沿住稍微橢圓形、穩定嘅軌道運行，朝住同地球一樣嘅方向，圍住太陽轉一圈要三到六年。

小行星歷史上都係由地球觀察到嘅。第一次近距離觀察小行星係由伽利略號做嘅。之後，NASA同JAXA發射咗幾個專門研究小行星嘅任務，仲有幾個計劃喺進行中。NASA嘅*[[NEAR Shoemaker]]*研究咗Eros，而*[[Dawn (太空船)|Dawn]]*就觀察咗Vesta同Ceres。JAXA嘅*[[Hayabusa]]*同*[[Hayabusa2]]*分別研究咗Itokawa同Ryugu，仲帶返樣本返嚟。OSIRIS-REx就研究咗Bennu，2020年收集咗樣本，2023年送返地球。NASA嘅*[[Lucy (太空船)|Lucy]]*，2021年發射，負責研究十個唔同嘅小行星，包括兩個來自主要帶同八個木星特洛伊小行星。*[[Psyche (太空船)|Psyche]]*，2023年10月發射，目標係研究金屬小行星Psyche。

近地小行星有可能會威脅地球上所有生命，諗起撞擊可能造成嘅白堊紀–古新世滅絕就令人心驚。為咗應對呢個危險，2022年9月，雙小行星重定向測試太空船成功透過撞擊非威脅性小行星Dimorphos改變咗佢嘅軌道。

## 術語
  

2006年，國際天文聯會（IAU）提出咗一個新嘅廣義術語「小太陽系天體」，定義為太陽系入面，唔係行星、矮行星或天然衛星嘅天體，呢個分類包括小行星、彗星同最近發現嘅新天體類別。 按IAU話，「雖然仍可使用『小行星』一詞，但通常會優先用『小太陽系天體』。」  

歷史上，第一個被發現嘅小行星穀神星最初被視為一顆新行星。隨住其他類似天體嘅發現，佢哋當時睇落同星星差唔多，都係光點，幾乎冇行星盤面，不過由於佢哋嘅運動方式，仍然可以同恒星區分。呢啲發現促使天文學家威廉·赫歇爾爵士建議用「小行星」一詞，喺19世紀中後期，「小行星」同「行星」（唔一定特指「小行星」）仲會交替使用。  

以前，圍繞太陽嘅小天體一般分為彗星、小行星同流星體，任何小過1米嘅天體都叫做流星體。「小行星」呢個術語冇正式定義過， 一般可以指「一種圍繞太陽運行但唔符合行星或矮行星標準、不規則形狀嘅岩石天體」。 小行星同彗星最大嘅分別係彗星因為太陽輻射令佢表面嘅冰升華，會出現彗髮（尾巴）。某啲天體最初被歸為小行星，但之後顯示有彗星活動嘅證據。而有啲彗星（可能係全部）最終會耗盡表面揮發性冰，變得似小行星。另一個分別係彗星通常有更高離心率嘅軌道，而高離心率嘅小行星可能係休眠或者死亡嘅彗星。  

木星軌道外嘅小行星有時亦會被稱為「小行星」，特別係普及科學嘅介紹中。不過，現時越嚟越多人將「小行星」限制喺太陽系內側嘅小天體。所以，本文大多集中討論傳統小行星，包括小行星帶、木星特洛伊小行星同近地天體。  

由穀神星喺1801年被發現後近兩個世紀內，已知小行星主要都喺木星軌道內運行，雖然有啲，例如944 Hidalgo，會短暫越過木星軌道。由1977年凱龍星開始，天文學家發現有細小天體長期喺木星以外存在，現稱為半人馬小行星。1992年，阿爾比恩星被發現，呢係第一個發現喺海王星以外嘅天體（冥王星除外）；之後發現咗大量類似天體，稱為跨海王星天體。再向外延伸就係凱伯帶、散射盤天體同更遠嘅奧爾特雲，假設為彗星主要儲存庫。佢哋位於太陽系冰冷嘅外圍區域，嗰度嘅冰能保持固態，所以彗星狀天體顯示較少彗星活動；如果半人馬小行星或者跨海王星天體接近太陽，佢哋嘅揮發性冰將會昇華，傳統定義會將佢哋歸為彗星。  

凱伯帶嘅天體被稱為「物件」，部分原因係避免將佢哋分類為小行星或者彗星。 一般認為佢哋主要係彗星組成，不過有啲可能更似小行星。 佢哋嘅軌道一般冇彗星嗰啲咁高離心率，而且目前發現嘅比傳統彗核更大。近年觀察，例如星塵號探測器收集嘅彗塵分析，顯示彗星同小行星之間嘅界線越嚟越模糊， 提出「彗星同小行星之間係一個連續體」而唔係明確界線。  

2006年，IAU為最大嘅小行星——足夠大到能夠喺自身重力作用下成為橢圓形嘅天體——設立咗矮行星類別。小行星帶中唯一進入呢個類別嘅係穀神星，直徑約。  

## 疏仕
南沙港

**南沙港**喺中國廣東，伶仃洋東北岸，係廣州市南沙區之下一港。

## 地理
南沙港連埋孖沙同鷄抱沙填海連一齊而成。港南端係孖沙，稍北係鷄抱沙。鷄抱沙心有龍穴島。

## 註

## 出面網頁
*
龍穴島

**龍穴島**（；），又叫**龍穴洲**，係廣東廣州南沙區一島，喺虎門對出，零丁洋北面。家下係鷄抱沙一部份。呢度係廣州最南邊嘅地方。

## 歷史
早喺宋代，龍穴洲近海成日大霧，又有海市蜃樓。據話文學家、書法家蘇東坡被貶到惠州陣，聽到話龍穴洲有海市蜃樓，試過坐船去觀賞，不過唔好彩冇撞到。到明代陣每逢年初三到初五，好多人逼埋去虎門靖康、歸德，等著睇島度有海市蜃樓。屈大均嘅廣東新語記載：

民國時代歸屬東莞縣，龍穴島係定為縣嘅八景之一，名靖康海市，仲建立埋「東莞縣明倫堂示範農場」。依家呢度有八成居民原籍都係東莞，都係1930年代走日本陣由東莞厚街遷入。1950年代前後島度都係雲集百條漁船，有唔少由中山、珠海過來嘅。1960年代後島周邊海水變淺，海水污染多咗，啲漁民陸續遷去珠海、香港，似珠海香洲仲有個龍穴隊就係呢度過去嘅。

## 地理
地圖上，島呈三角，上指西北，東西爲一橫。龍穴喺伶仃洋最北一帶，近珠江口，即係虎門。島向東北望，係虎門東側穿鼻，正中間有兩島仔，有沙相連，叫三板洲。向西北望，係虎門西側大角山。龍穴向西望有萬頃沙。
### 自然環境
由**龍穴、銅鼓、爻杯**三小島組成。**銅鼓山**係原始龍穴島嘅三個山頭之一，舊底東臨伶仃洋，張保仔洞就喺山腳。島嶼地處鹹淡水交匯處，盛產香大蕉、荔枝、西瓜同海鮮，常見海鮮有：金古魚（當地俗話：上山怕老虎，下海怕金古）、黃腳鯉、鱸魚、龍利、黃魚（獅子魚）、白鴿魚、花魚、大澳魚、奄哥魚、黃蟹、肉蟹、圍蝦同麻蝦等。

環島海灘，有天然泳場，間有石春、貝殼。島四圍畀海潮沖刷，形成眾多海蝕洞，有唔少花名：鯉魚宮、蝦宮、蟹宮、龍宮、藏寶洞等等。有唔少古榕樹生喺海濱岩隙，雖畀颱風侵襲，仍穩健婆娑。

## 人文
相傳龍穴島正南有幾個深而開闊嘅山窿，係南海龍王嘅居所。而島中央嘅居民區就起有三聖宮，據傳始建於明代，經過幾次重建，最新一次係光緒戊口乙亥年，而保留清代形制風格，坐西北向東南，三間兩進，綠瓷瓦筒黃脊屋頂，仿描古瓷磚。每年農曆十一月初八、初九、初十島上民間組織仲有舉行三聖公誕，四周漁民包括香港漁民每逢三聖公誕，都到龍穴島朝拜，人數多達幾千人，幾十年香火唔斷。

## 觀光
離島約200米嘅巨礁度，有道光年間英國建造嘅燈塔，潮退陣可間水過去。海島中部銅鼓山上原建有旅遊設施，1980年代初，由時龍穴島所屬嘅珠江華僑農場同一港商聯手開發。1985年，廣州客輪公司開通埋龍穴島嘅遊船專線，每禮拜有幾班船來回，由廣州市區接駁遊客。到2004年前後，中船龍穴基地選址旅遊區海岸一帶建設，沙灘浴場由此消失。後旅遊區慢慢廢棄。但仍可自行前往：

* 三聖宮廟
* 觀日亭
* 望江亭
* 張保仔洞
* 蟹洞
* 一線天
* 小海灣
* 防空洞等

## 發展
龍穴邊有度假村。但將來呢處會成為南沙港包圍，佢東面鷄抱沙地會變成龍穴島造船基地。
### 產業
據老居民回憶，最早期島上居民係種水草，又種過香蕉。後尾就多咗人落海捉魚。1960年代後海水污染多咗而島周邊海水又變淺，啲漁民就開始填海圍墾、開挖魚塘、養殖魚蝦。當年新鮮嘅魚獲送去東莞、深圳、番禺等地。漁民養殖嘅有金鼓（金古魚）、黃鰭鯛（黃腳鯉）、海鱸、麻蝦等，其中主產嘅黃鰭鯛（黃腳鯉）甘甜鮮嫩，仲註冊成咗廣東省「綠色食品」品牌。

龍穴島東部宜家好大部分畀造船廠、港口、物流園區佔據著，填海而成嘅中船龍穴造船基地就佔咗約7.6公里嘅海岸線，2004年左近開建，2008年上半年開工造船，畀視作華南最大、全國三大造船基地之一。南端係南沙港碼頭，係廣州港第四大港區，最後生嘅一個。2009年當局同龍穴島制定咗個用海規劃，規劃到2020年，龍穴島面積將達到76平方公里，增加臨港產業用地或儲備用地。

## 交通
南北兩端，鳧洲大橋、新龍大橋分別通去南沙街、萬頃沙鎮。
* 地鐵：金洲站，換乘1a至龍城商業中心站。
* 客車：長途客車到番禺汽車站，轉新墾汽車站，接駁碼頭班船到島上。
* 港口：四個50000噸級南沙港區集裝箱一期碼頭。
* 高速公路：南沙港快速路

## 參考

類:廣州史
類:廣州嘅規劃‎
類:廣州生態‎
類:廣州嘅島
類:廣州旅遊景點